text:
«Ator al al è miôr». La seconde fase de edizion 2013 dal Premi Friûl si siere cuntun belanç parziâl une vore bon: al premie il sfuarç organizatîf di Onde Furlane, cu la poie de ARLeF (Agjenzie Regjonâl pe Lenghe Furlane), al conferme la validitât de intuizion di vê puartât ator pal Friûl il concors dedicât ae creativitât musicâl par furlan e in chês altris lenghis minoritariis dal Friûl e al da cont di un panorame musicâl dinamic e svariât.
Lis seradis dal fin di setemane stât, a Cormons e Comelians, a ribatin la bontât de formule – musiche dal vîf, presentadôrs brilants e ironics e public coinvolzût ad in plen – za sperimentade intes dôs datis di Cjasarse e Muçane. La liste dai finaliscj, che si confrontaran dal vîf ai 30 di Novembar li dal Palamostre si complete, daûr dai risultâts dai apontaments in place, inte localitât dal Friûl Orientâl, e a teatri, intal «piçul borc» là che al jere nassût Giorgio Ferigo. Dongje dal jazzcore che al pete dai Mataleao e dal blues spontani, scalembri e ingnervât di funk e rock dai zovins cjargnei Terenzio Blues Band, si cjataran fûr in finâl lis propuestis musicâls di Aldo Sbadiglio e la famiglia Ananas in vacanza a Dresda, Truc e Sons of a Gun.
I prins a àn convinçût public e zurâts cu la lôr prestazion cormonese cuinçade di compatece sonore, ironie e presince seniche e a àn prevalût su El Scuadron de la Muerte, une vore inovatîfs ma ancjemò pôc rodâts dal vîf, sui The Hanus Pranus e su lis sugjestions indierock dai Sons of a Gun. Il cuartet che al ven des Vals dal Nadison, che al met dongje tescj par sloven e un sunôr sonic e abrasîf, a Cormons al à vuadagnât une segnalazion, cemût che intes seradis di prime al jere sucedût a Mig 29 Over Disneyland e Residui di Chernobyl, e pe jurie di esperts al à prevalût su chescj e cussì al à rivât a cjapâ il cuint puest in finâl, là che pe prime volte e sarà une band di lenghe slovene.
Il cuart biliet par Udin lu àn stacât i Truc, che a Comelians a àn passât Ad Plenitatem Lunae e Matteo Segrado in graciis di un set intens, che al testemonee la lôr gnove cressite, simpri in ecuilibri tra rock punk e influencis ‘desertichis’.
Il Premi Friûl Ator, la selezion live tra Cjargne, Basse, Friûl ocidentâl e Gurizan, al à in gjenerâl ufiert une panoramiche crodibile di cemût che il furlan e chês altris lenghis minoritariis dal Friûl (il sloven dai Sons of a Gun, ma ancje il todesc che al comparìs intal repertori dal Mataleao) a sedin lenghis vivis, che a vegnin dopradis in musiche in formis tant diferentis: dal folk ae cjançon di autôr fint al reggae e al rock intes sôs tantis gradazions. A cheste varietât di espressions, testemoneade ancje di cui par ogni semifinâl al à vût la funzion di ospit e di «santul» – ven a dî i mestris dal rock Pantan, il sbilf dal freestyle Dj Tubet, il supergrup metût adun di Fabian Riz e Orko Trio e i zovins dal blues Bande Eletriche – al corispuint il spirt di cui che al à condusût lis operazions sul palc: Isabelle Grattoni, Mojra B. , Gigi “Er Geggio” Patruno, il rapper DeK Ill Ceesa, il “Cjastron” Enrico Vueli di Clap e Daniel Samba.
Prime de finâl al è ancjemò un altri apontament pai 6 di Otubar a Vuanis, là che al sarà ‘E jo o cjanti (e o sai parcè)’, un laboratori cun musiciscj e esperts dut dedicât ae produzion musicâl par furlan tra passât, presint e avignî, confronts cun altris esperiencis europeanis e leams cu la tradizion musicâl e la poesie. Par savênt di plui: www.ondefurlane.eu/premifriul.


c: text/html

text:
DMOZ World Furlan
Zûcs 1
In cheste categorie vegnin tirâ dongje sît cu contignûts in lenghe furlan che tratin argoments relativis ai Zûcs La categorie a meti insiem cualsisei tips di zûcs: video zûcs, zûcs da taulis, zûcs di cjartis , zûcs di simulazion, zûcs di rûl e concors a pronostic.
Sites
1
C-evo Furlan
Su cheste pagjinute o podês discjamâ un computer game dut par furlan, forsit il prin. Il zûc si clame C-evo e al somee tant a civilization. Il zûc al è a gratis e al è stât voltât in tantis lenghis.

robotstxt: allowed

filter: keep


text:
Displasê e rabie par vê pierdude la pussibilitât di puartâ a cjase altris trê ponts une vore pesants par vie di un rigôr che clamâlu discutibil al è fâi i compliments. No je la uniche clâf di leture de partide di îr tra Udin e Cesena, ma par sigûr al è ce che al colpìs di plui di chel incuintri là che i blancs e neris si à àn cjatât par mieze ore – in spiete dal big match tra Juve e Rome – su la spice de classifiche cun chês dôs e po si àn viodûts ridimensionâts sei il risultât de gare che il posizionament te graduatorie.
Probabilmentri Mariani, viodude la maie colôr di rose cun chês dôs riis par tres, al à di vê pensât che la aversarie dal Udin no veve di jessi il Cesena ma une altre innomenade formazion taliane, cuntune sô divise storiche, avonde usade a ricevi cualchi «aiutino» de bande dai arbitris, cemût che si lei ator di tant timp…
Lassant in bande polemichis e ironiis in cont des decisions arbitrâls, o podìn dî che l’Udin di îr al è stât une scuadre che e à scombatût e che e à masanât zûc, ancje se cun mancul luciditât che in altris ocasions, parcè che al à vût a ce fâ cuntun aversari che al à palesât caratar e capacitât di resisti e di rispuindi in maniere convincente, cemût che al salte fûr di cualchi note di cronache.
Il Cesena si presente za sul imprin ben sierât e coraçât daûr e dinamic e vivarôs denant, zuiant in cuintripît. L’Udin al patìs la disposizion tal cjamp da aversaris, che no i permetin di disvilupâ il so zûc e che anzit si fasin viodi in maniere pericolose des bandi di Karnezis, che al fâs ad in plen il so dovê, soredut cuintri des conclusions di Marilungo e Brienza. Tal prin timp la scuadre furlane, cun Thereau e Di Natale, no rive pardabon a impegnâ Leali, cundut che la pression di Badu e Widmer e fâs spudâ balins ae seconde e ae tierce linie dai romagnûi.
Tal secont timp la musiche e reste chê: l’Udin al cîr di sburtâ indenant ma no rive a butâ jù lis bariduris tiradis sùù dal Cesena. Alc al cambie cul passâ dal timp, cu lis conclusions di Guilherme e Di Natale, dutis dôs fûr dal spieli de puarte, che a testemoniein la incressite de pression de scuadre furlane. La muraie dal Cesena, però, si rive a passâle dome cuntune azion personâl di Bruno Fernandes, che al salte Capelli e De Feudis e al bat Leali: un a zero.
Dopo dal numar dal zuiadôr portughês e rive ancj une conclusion di Thereau, che e ven fermade di Leali, intant che il Cesena al prove a rispuindi cu la jentrade tal cjamp di Rodriguez al puest di Defrel e dongje di Brienza e Marilungo. Karnezis al bloche un balon insidiôs tirât propit di Rodriguez e e je glorie ancje pal puartîr dai ospits suntune canonade di Allan.
Dut ben, o scuasit! Par Mariani il contat tra Rodriguez e Widmer al è un fâl di rigôr, Cascione al tire dai undis metris e Karnezis nol rive a parâ. Risultât finâl: un a un e cuart puest in classifiche.
Aldo Sbadiglio e la Famiglia Ananas in vacanza a Dreda a cjantin che No covente rabiâsi. Saraie vere?


text:
venerdì 18 settembre 2015
Un mandi lunâr
7 coments:
- Giovanni Nello Malisano ha detto...
-
Gnove Ansa: Se Setim al è finît su la lune, Bepi invezit su Facebook. I Furlans son simpri a tor pal mont. Bepi no sta ve pôre, no ti sucêt nuie nancje là.
- 18/09/15, 10:22
-
-
Bepi se ti an puartât in Argjentine, a Malta, in Spagne, vie pe Italie e a tor pai paîs, pes vals e pai monts de furlanie fintremai in Cjargne no je colpe me. Cun chel Setim e Nel tu as confondût no dome la lune, ma ancje bielis feminis che a stan tai lûcs che parsore o ai scrit. E cheste e je la magjie di Facebook. Mandi Bepi tu sês par dabon oltri che un sienziât, un artist de pene.
Nello Malisano
- 19/09/15, 11:13
-
-
Neil, Nelo, a tu mi fasis deventâ internazionâl cence merit. O speri dome che Facebook al deventi une sorte di "Friuli nel Mondo" par furlan, jessint che chel gjornâl li di furlan a nol à nuie, par vie ch'al è scrit dut in talian. E inalore sot cul "Contecurte par furlan ator pal Mont". Graciis Nelo
- 19/09/15, 15:04
-
-
Un biel MANDI rivȃt fintremai da la lune e parcé no? A ‘nd è Fogolȃrs Furlans par dut sparniçȃts su la tiere al mancje ancjemò chel su la lune.
Mandi a ducj
Egle T.
- 19/09/15, 16:21
-
-
Senti questa... The Egle has landed! :-)
- 19/09/15, 21:43
-
-
Atente Egle, che s'â tu "landis" dongje il mâr de Trancuilitât a tu puedis intivâti di cjatâ Setim.... Bepi
- 21/09/15, 14:32
- Luciano Marinig ha detto...
-
Braf Bepi,a tu as cosmopolitat il mandi a nivel lunar, e a planc a planc lu sburtarin un poc plui in n'à.(scusait la mancjance dal acent circonfless). Lussian
- 22/09/15, 09:44


text:
Distret di Knittelfeld
Il distret di Knittelfeld (targhe automobilistiche: KF) al è un dai distrets dal stât federât austriac (tod. Bundesland) de Stirie/dal Staiar.
Chest distret al fo distacât da chel di Judenburg cuntune ordenance dal guvier stirian dal 20 di Fevrâr dal 1946.
Al è ulteriormentri divisibil in 14 comuns (tod. Gemeinden) - di chescj, 1 al è une "citât" (tod. Stadt) e un al è un "comun cun derit di marcjât" (tod. Marktgemeinde). Di seguit la liste.
Citâts[cambie | modifiche il codiç]
Comuns cun derit di marcjât[cambie | modifiche il codiç]
Comuns[cambie | modifiche il codiç]
- Apfelberg
- Feistritz bei Knittelfeld
- Flatschach
- Gaal
- Großlobming
- Kleinlobming
- Kobenz
- Rachau
- Sankt Lorenzen bei Knittelfeld
- Sankt Marein bei Knittelfeld
- Sankt Margarethen bei Knittelfeld
- Spielberg bei Knittelfeld


text:
Chê dai 16 di Otubar e je une date impuartantone par cui che i ten ae diversitât culturâl, ai dirits linguistics, ae tutele des minorancis e plui in gjenerâl ae democrazie e ae prospetive di une Europe «unide te diversitât».
In chê dì di trentecinc agns indaûr – juste ai 16 di Otubar dal 1981 – il Parlament european al faseve buine la Risoluzion suntune Cjarte des lenghis e des culturis regjonâls e suntune Cjarte dai dirits des minorancis etnichis, cognossude ancje cul non dal so reladôr, l’eurodeputât socialist talian Gaetano Arfè.
Chê Risoluzion e je la prime cjolte di posizion uficiâl in cont di chestis cuistions de bande dai rapresentants dai citadins di chê che in chê volte e jere la Comunitât economiche europeane. La sô aprovazion e i siei contignûts si insuazin intun contest politic e sociâl che al palese la situazion di crisi dal stât nazionâl e la incressite de dibisugne di democratizazion a ducj i nivei istituzionâi e teritoriâi e là che si cjatin dongje il cussì clamât revival etnic e la gnove fase di avanzament dal procès di integrazion continentâl rapresentade des primis elezions europeanis dal 1979.
Propit chel gnûf leam tra eletôrs e elets al marche un svolt pardabon rilevant par ce che al tocje la evoluzion des istituzions comunitariis, stant che di in chê volte, su la fonde de sô elezion direte, il Parlament european al devente par sigûr plui rapresentatîf dai citadins.
Cun di plui chel stes Parlament european che ai 16 di Otubar 1981 al vote in maiorance a pro de cussì clamade «Cjarte di Strasburc», ai 14 di Fevrâr dal 1984 al fasarà bon ancje il Progjet di Tratât de Union Europeane fat indenant di Altiero Spinelli, che di chê altre bande al veve dade la so poie ae Risoluzion promovude di Arfè.
La relazion tra citadins e eurodeputâts e je determinante ancje par che il Parlament european al puarti ae atenzion di chei altris orghins comunitariis lis cuistions che a tocjin minorancis, lenghis e tutele.
Cun di fat, vie pe campagne eletorâl des europeanis dal 1979 diviers citadins che a fasin part di minorancis e nazions cence stât a sburtin i candidâts a fâ alc par che a nivel comunitari al vegni fat alc che al zovi al ricognossiment e ae garanzie dai dirits linguistics e che al meti ancje i Stâts – par esempli chel talian e chel francês – tes cundizions di indotâsi di une normative e di politichis di pueste. Al è che che al sucêt ancje in Friûl, là che Arfè al à contats e ocasions di confront cun diviers rapresentants des comunitâts furlanis e slovenis.
Par chel si pues dî che la «Cjarte di Strasburc» e je nassude (ancje) in Friûl.
Chel test al palese, in cont di lenghis, minorancis e tutele, une vision che e je moderne e globâl, stant che su fondis teorichis une vore saldis al fronte l’argoment no dome tai siei aspiets culturâi, ma ben ancje dal pont di viste juridic e politic cuntun orientament a clâr europeist.
Propit par chel la prime Risoluzion Arfè e je «fie dai siei timps», ma e je ancje di grande atualitât.
Prin di dut, la «Cjarte di Strasburc» e sclarìs cemût che la tutele di chês comunitâts, dai lôr dirits e des lôr lenghis, che il podê dai Stâts ur à fat cuintri o a palês o in cidin, no rispuint dome a une dibisugne culturâl ma e je ancje la metude in vore di principis di fonde tant che libertât e avualiance. Cun di plui, e proferìs ancje une schirie di indicazions operativis che a son concretis e coerentis cun chei principis stes e che a tocjin azions e intervents tai cjamps de istruzion, dai media e de vite publiche.
La sô impuartance storiche pe tutele des minorancis in Europe e je ancje intai siei efiets.
A son chei imediâts, tant che l’inseriment di cheste cuistion inte suaze des politichis comunitariis, cu la viertidure tal 1983 di une gnove linie di belanç che almancul fintremai ae fin dal secul passât i à dât ae Comission europeane la pussibilitât di sapontâ progjets e iniziativis di tutele e di promozion cun contribûts di pueste.
E a son chei che no cognossin limits di timp, che a rindin la «Cjarte di Strasburc» un pont di riferiment in Europe sei pes rivendicazions che pes politichis di tutele.
Par chel al è ben e al convent ricuardâ chê Risoluzion e il so reladôr e memoreâ chest inovâl, cemût che e veve fat cuindis agns indaûr la Provincie di Turin, cemût che a àn fat in chescj dîs in Friûl la associazion KLARIS e Radio Onde Furlane e cemût che o fasìn ancje nô cun chest articul e cul invît a documentâsi e a lei alc altri in cont de «Cjarte di Strasburc», par furlan e par talian.


text:
Al somee propit che al Udin i coventi cjatâsi intes pestis par dismovisi e rivâ a fâ risultât. La scuadre di Guidolin cuintri dal Livorno e torne a dâ cheste impression, compagn che un pôc di timp indaûr. In Toscane i blancs e neris no fasin par sigûr une partidone ma almancul a zuin cuntune cierte determinazion, si movin, a cjapin la iniziative, a mostrin concretece e magari a àn ancje un tic di fortune. Dopo de brute figure in cjase cuintri dal Turin la formazion furlane no podeve permetisi altris sbrissadis. Pierdi ancje cuintri dal Livorno al varès volût dî impantanâsi te part plui basse de classifiche in maniere pardabon pericolose.
La partide si vierç intune situazion di ecuilibri sostanziâl. Dopo une desene di minûts Nico Lopez al profite di un erôr di Emerson, i puarte vie il balon e al va al tîr: un a zero. I blancs e neris, che a tornin a vê Pinzi tal mieç dal cjamp e si cjatin pe prime volte Douglas titolâr, a controlin la partide, ancje parcè che il Livorno al stente tal meti ordin tra i diviers reparts e tal meti adun une reazion di sest. I amarants si drecin ator de mieze ore, cuant che prime Luci al tire e Brkič al pare e po Siligardi al ricêf un bon balon di Paulinho, sal governe inte maniere miôr, al fâs fûr Domizzi e le met tal sac: un a un. L’Udin no si spaurìs e si svicine al gol prime dal interval, cun Allan che cul jutori di une deviazion dai livornês al impegne Bardi intune deviazion che par so fortune e mande la bale su la travierse.
I blancs e neris a scomencin ben ancje la seconde frazion. L’Udin al cres sei te ocupazion dal cjamp che te intensitât dal zûc, cun Pinzi che al torne tal mieç dal cjamp a dâ timps e ordin. Al rive cussì il doi a un: corner di Di Natale, conclusion di prime di Danilo, rispueste di Bardi e conclusion di doi pas di Hertaux, difensôr cul vizi dal gol. A chel pont l’Udin al gjestìs il vantaç, al ten bot ae reazion dai parons di cjase, che za par sô cont no somee masse concrete, e al siere la partide cun ducj i trê ponts te sachete.
La vitorie che e coventave pal cûr e pe classifiche e je rivade. Cumò al covente doprâ inte maniere miôr la polse tra Nadâl e il prin dal an par mantignî e salacor incressi cundizion e cunvinzion:il campionât al tornarà cu la partide in cjase cuintri dal Verona, une des scuadris miôr de prime part dal campionât di chest an.
Intant a saltin fûr altris indicazions. Par ce che al tocje l’atac, finalmentri Nico Lopez al à rivât a esprimisi cemût che si spietisi di lui, ma Di Natale al conferme di jessi ancjemò intun ‘moment no’. Te zone mediane Basta e Allan a zirin ben e Pinzi al torne a disposizion, intant che daûr a son stâts fats mancul erôrs e Hertaux al conferme la sô propension a fâ gol, par solit sui disvilups di tîrs plaçâts. Al è un dai goleadors de scuadre: brâf lui, ancje se chest al è un segnâl che al è ancjemò alc che nol funzione.
Se sabide a Livorno la scuadre furlane e à mostrât caratar e personalitât, a mancjin ancjemò la continuitât che e covente ae scuadre e la capacitât di meti dongje azions di gol e goi su azion. Rivaraial l’Udin a metisi a scuare cul principi dal an gnûf?


text:
La
Assemblea Nacional Catalana
e l’Òmnium Cultural
a àn comunicât i detais de prossime mobilitazion in program pai 11
di Setembar, in ocasion de fieste nazionâl catalane, e a àn inviât
lis iscrizions par cui che al intint di partecipâ. La iniziative,
che tes ultimis edizions e à rivât a puartâ in place plui di un
milion di personis, e previôt chest an cinc lûcs diviers di
adunance, ognidun cuntun riferiment ai elements che a compagnin il
procès indipendentist. A Barcelone duncje la peraule di ordin e sarà
“libertât”, a Lleida “ecuilibri teritoriâl”, a Tarragona
“rêt infrastruturâl e progrès”, a Berga “culture” e a Salt
“solidarietât e diversitât”. In dut a saran 44 lis tratis che a
varan di jessi jempladis di citadins par dâi vite ae manifestazion.
Lis dôs organizazions a invidin duncje ducj i democratics catalans a
partecipâ a cheste edizion de Diada
che, cui siei cinc lûcs di davuelziment, e propon un messaç di
unitât e al stes timp di decentrament.
Font:
VilaWeb,
26/07/16


text:
Si pues sostituî la licence di pescje scjadude o la licence cartonade des Provinciis FVJ cuntune gnove licence FVJ di plastiche cence scjadince, al cost di 5,00 euros.
Il pescjadôr interessât al presente ai Uficis Licencis di persone, midiant di altris personis o ancje par pueste, ce che si domande ca sot:
Par spedizions midiant de pueste, il paiament al sarà di 13,00 euros (€ 5,00+€ 8,00 pe sostituzion e pes spesis di segretarie). ETP al mandarà la licence cun racomandade A/R.
INFORMAZIONS Ufici Licencis ETP - tel. (+39) 0432.551.222/202, email: licenze@entetutelapesca.it


text:
Il piçul insediament di Plêf, a sud ovest dal cjâf lûc e dongje de rive a çampe dal flum Tiliment, si è disvilupât atôr de omonime Glesie di Sante Marie di Plêf, la prime glesie fate sù in chest teritori dai fraris di Sesto al Reghena.
Une volte, il teritori al jere fat di boscam cun dongje palûts; Plêf si cjatave dongje di une beorcje impuartante formade di dôs stradis romanis: Crescenzia, che di Tisane e passave par Belgrât-Plêf-Codroip e Flaminia, o Augusta, che di Concuardie e passave par Sest-Plêf-Codroip.
Plêf, stant che si cjatave sul bivort dal Tiliment, al è stât un dai lûc plui adats pe realizazion di un vât indulà scjavaçâ il flum.
Il borc al à carateristichis interessantis sot l'aspiet ambientâl e dal paisaç, ma par sigûr l'element di maiôr valôr dal nucli insediatîf.
La glesie di Plêf e je la risultive des trasformazions architetonichis fatis jenfri la metât dal ’600 e i prins dal ’700.
Tai secui, la Glesie e à subît cetantis traversiis: aluvions disastrosis, invasions di Barbars, spoliazions (chê di Napoleon le à lassade cence di cuasi dut l'aur sacri), e ancjemò fûcs, robariis, venditis dal patrimoni imprudentis sedi tai timps passâts che in timps avonde recents.
L’edifici si insiore di doi portâi e di un lavabo, opare di piere che si pues in maniere aprossimade meti dentri te produzion di Pilacorte; jenfri lis oparis di piture a meretin une atenzion particolâr la pale di S. Antonio, di Lucilio Candido (1676), chê dal altâr des Animis (1684) e la pale di S.Gotart.
Di ricuardâ ancje dôs telis dal Sietcent, restauradis di pôc, metudis tes parêts laterâls dal côr, che a rapresentin la Crocifission e la Madone cun Frut e i Sants.


text:
Martars ai 01 Setembar, h 20:30
Introduzion e coordenament par cure di Gianni Sirch, storic da l'art contemporanie
Esther Mahlangu e je cognossude in ambit internazionâl par une cualitât di piture che e cumbine l’astrazion gjeometriche cu lis formis tradizionâls da l’art Ndebele, il popul sudafrican di dulŕ che ję e salte fűr e che e je ambassadore ative tal mont. Ta la culture Ndebele il testemoni da lis arts tradizionâls (piture murâl, ricam cu lis perlutis, cerimoniis rituâls) al parten dal dut a lis feminis, che dentri di chest popul a ŕn une funzion cruciâl sedi tant che depositariis di cognossincis antighis sedi tant che prin baluart ta la difese da la identitât culturâl, che dilunc dai agns e je stade menaçade in maniere sistematiche da la opression coloniâl e in ete plui resint da lis politichis disgraciadis dal apartheid.
Simpri fedęl a une pratiche artesanâl che e domande une grande manualitât, fasint di mancul di cualsisei disen preparatori, Esther Mahlangu e interven ai Colonos cuntun dai siei nomenâts wall paintings, decorant une paręt sielzude ancje parcč che si adate miôr a lis carateristichis e usancis da la piture Ndebele.
Coltâ une tiere di diviersitâts
Miercus ai 29 _ h 21.00
Dibattit cun testemoniancis
Vinars ai 31 _ h 21.00
Inaugurazion da la mostre video instalazion di Beltramini-Toniutti
Alexian ta la chave in concert
Lunis ai 03 _ h 21.00
Joibe ai 06 _ h 21.00
Presentazion dal libri di Tito Maniacco
... E intant i ai dibot 60 agns...
Domenie ai 09 _ h 19.00
Concert in onôr di Giorgio Ferigo
Lunis ai 10 _ h 21.00
film di Franco Piavoli
Miercus ai 12 _ h 21.00
Conference di astronomie di Nando Patat
Vinars ai 14 _ h 21.00
Comedie teatrâl
Martars ai 18 _ h 21.00
Inaugurazion da la mostre di Paolo Comuzzi
Conference di Philippe Daverio
Miercus ai 19 _ h 21.00
Sabide ai 22 _ h 21.00
spetacul cun premiazion
Martars ai 25 _ h 18.00
laboratori cun Altan + proiezion
Vinars ai 28 _ h 21.00
Presentazion dal libri par cure di Angelo Bertani
Domenie ai 30 _ h 10.00
laboratori cul artist Chris Gilmour
Incuintri public cun Esther Mahlangu
Martars ai 01 _ h 20.30
Progjet par cure di Gianni Sirch
Inaugurazion da la piture murâl di Esther Mahlangu
Sabide ai 05 _ h 18.00
Domenie ai 06 _ h 10.00
cun Esther Mahlangu
Martars ai 08 _ h 20.30
Incuintri-testemoneance cun Aldo Gonzales Rojas, indian indigjen dal Messic
Ass. culturâl Colonos
v. Zuan di Udin, 8
33050 Vilecjasse di Lestize
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
Di dutis lis televisions talianis ch'o ai vidût, dome Rai educational al mi plaseve. O dîs al mi plaseve parcé che da cuant ch'al é lât sù Berluscon e fasin dome rôbe pai fruts. Prime, e passavin documentaris, films vecjos, informazions sù lis mostris e il teatro e l'art in gjenar a veve une biele fete. Cumó, o vierç dome cuant ch'o ai voe di durmî. Al mi dà l'impression di essi al finestrin d'un treno che plui al và svuelt e plui adore o m'indurmidís.
Daspó o soi plui ocupât a lâ ator pal web e so cjali i blogs al é compagn. I plui frequentâts a no son chei indulà ch'a si si sint plui siors o ch'a si cjacare plui inteligjent. Par me il blog al é un bloc-notes, une galerie e un auditori tal stès timp. Ancje se dut al mi interesse, parsore dut, o cîr di dâ otimismo e voe d'inventâ, di vivi, di fâ. Ven a stâ che cualchidun achi al dîs ch'al somee a un cabaret. Po ben, a nol mi displâs. Il cabaret al é simpri stât plui lizer che il teatro e a si puès sei plui libars.
Libar di fâ, o fâs. Le ûltime cjatade a é chê dal logo dal blog। Lu vevi proponût a chei furlans tal lôr blog chi dongje ch'a fasin maùtis ma no mi son someâts masse entusiastics।Forsit che tignî pal udinês a nol é avonde furlan o che il gno disen a nol é avonde kitch। A son di chei misteris in te vite... Alore, par mostrâ le strade o ai fat i bói. Al puès dâsi che so ur mandi le tace pal café e il tapêt pe surîs in tun carton zebrât a vegnedin a fâmi un cucu:-)
29 nov 2007
blog zebrât mieç scusât
Scrit dal Mario Sommarti A l'ore juste: 08:08
Etichetât: Creazions
Nessun commento:
Iscriviti a: Commenti sul post (Atom)


text:
Riedo Pup
e lis lenghis d’Europe
Doi dîs fa al colave l’aniversari de muart di Riedo Puppo: grant scritôr, umorist e inteletuâl furlan. Di ce si ricognossial un grant, un classic? Dal fat che lis sos peraulis a son simpri atuâls e profetichis. Leieit ce che al scriveve a proposit di scuele par furlan e di cualchi asociazion protagoniste dal dibatit in chei dîs ca…
Pal moment al semèe in pericul il furlan, ma no passaran gjenerazions che j tocjarà al talian (in Europe Unide, difat, cui piardarà timp a fevelâ talian?).
In Europe ognun al doprarà lis dôs lenghis ch’a coventaran: l’inglês fûr di cjase e la lenghe materne in cjase, jenfri i siei. Lis lenghis di cjase, duncje, a’ saran il furlan, il sicilian, il sardegnûl, il todesc, il sloven e ogni patuà , regjon par regjon. No son sanz. Il talian al sarà saltât di plante-fûr. E alore, eco lis conseguentis decisions di cjapâ.
Prin, spesseâ a insegnâ, studiâ, imparâ, doprâ, lei e scrivi come ch’o va la proprie lenghe materne, la lenghe native, la lenghe da l’anime. ‘E sarà chê ch’e coventarà ogni dì.
Secont, meti i fiars in aghe daurman par salvâ ancjê il talian, prin ch’al sei masse tart.
Fondâ, par esempli, une biele, grande Societât Filologjche Taliane. Cul òblic vinculant, espressamentri imponût dal statût, di scrivi e di fevelâ simpri e dome par talian (nò come chê furlane, che par salvâ il furlan ‘e fevele e a scrif par talian). Po, al sarà ce che Diu vorà .
Toc finâl dal articul «Lis dos lenghis da l’Europe» tirade fûr dal libri “Diu nus vuardi” I Edizion – Editrice “Associazione amici de La Vita Cattolica”


text:
Il riç che al informe
Segnalazions dal mont blog furlan
Jenfri lis tantis notizis interessantis dal gnûf blog internazionalitari us segnali une, nome parcè che e je a argoment internet.
In Setembar si daran dongje in Galizie, a Santiago de Compostela, i comitâts che a son nassûts in diviersis nazions cence stât de Europe ocidentâl par sburtâ la nassite di dominis web che a fasin riferiment ae lôr comunitât nazionâl.
Vecje idee ancje chenti, ma nô furlans miôr che o spietìn di rivâ almancul a un 50 blog…
22 Wednesday Aug 2007
Posted internet, media, nazionsin


text:
Assessôrs sentâts
Distribuidis lis deleghis ai assessôrs de gnove Zonte
Renzo Tondo (Pdl-Fi, presidente), CJARGNEL
Luca Ciriani (Pdl-An) FURLAN DI PN vicepresident e assessôr aes Ativitâts produtivis
Elio De Anna (Pdl-Fi) FURLAN di Pordenon, al Personâl e ai Servizis informatîfs
Vladimiro Kosic (esterni) TRIESTIN, Sanitât e Protezion sociâl
Vanni Lenna (Pdl-Fi) CJARGNEL, Ambient e Lavôrs publics
Roberto Molinaro (Udc) FURLAN di Udin, Istruzion, la Culture, la Formazion professionâl, lo Sport e la Pâs
Riccardo Riccardi (Pdl-An) FURLAN di Udin, Planificazion teritori, energjie, mobilitât
Alessia Rosolen (Pdl-An) TRIESTINE, Lavôr, Formazion universitarie e Ricercje
Sandra Savino (Pdl-Fi), TRIESTINE, assessôr aes Risorsis economichis e finanziariis, al Patrimoni e ai Servizis gjenerâi
Federica Seganti (Lega Nord) TRIESTINE, relazions internazionâls e autonomiis locâls
Claudio Violino (Lega Nord) FURLAN di Udin, risorsis agriculis, naturâls, forestâls e a la mont
Magari cussì no, nissun furlan di Gurize. Come tal câs des manifestazions pe colade dai cunfins cu la Slovenie “robadis” tal ultin di Triest, i reste il fulminant in man.
Numars in struc. Provincie di Triest (236.320 abitants, 19% de regjon): 4 di lôr in Zonte, il 36%. Provinciis furlanis (966.000 abitants, 81% de regjon) 7 di lôr in Zonte il 64%


text:
Vinars stât o scrivevin in cont de edizion 2015 dal Concors talian di poesie e narative Guido Gozzano.
Dopo vê dât un cuc ae comunicazion uficiâl de segreterie dal concors cu la liste dai finaliscj, o vevin marcât il fat che in finâl a jerin trê furlans: Giacomo Vit, Laurin Zuan Nardin e Maurizio Mattiuzza.
O vin tornât a cjalâ miôr chê stesse liste, scjavaçant tra lis diviersis sezions, e o vin discuviert che tra i nons di cui che al veve passât la prime selezion al ancje chel di Luigina Lorenzini, autore di Pielunc che e scrîf cun snait e cun ispirazion tal so furlan asìn e che in cualchi ocasion e à ancje incrosât i siei viers cu la musiche dal grup (H)ausbau.
Cun plasê o podìn dî che tra i finaliscj pal premi inmaneât a Terzo, dongje di Acqui Terme, no son dome trê furlans, ma e je ancje une furlane!
Ai 18 di Otubar e sarà la premiazion.


text:
Presentazione alla
Radio
di Giso Fior
RADIO TELEVISIONE ITALIANA - Programma
Regionale del 17/12/1975
Il
"FOGOL┬R FURLAN", nel numero 12 - Anno 21, il 17 dicembre 1974,
mandava in onda, per la ricorrenza del Natale, una serie di canti eseguiti dal
gruppo di voci bianche della scuola di Talmassons. Tale esecuzione fu preceduta
da una gentile presentazione del noto giornalista, poeta friulano Giso FIOR.
Eccone il testo:
ôFurlÓns
pal mont, furlÓns chi seis tornÔz, furlÓns nassűz e vivűz tal vuestri paţs,
us
din il bon NedÔl da Talmassons, dal ciampanţl a sgurli e il lupin disore de
strade
napoleonýche,
ongiaresa, il Friűl e las mons di Pordenon, de Cjargne e da Sclavanýe.
Laj¨
il mÔr e la lagune, e a man cjampa, velu il paţs di Flambri e, a dreta,
Flumignan
e
San AndrÔt sul Corm˘r. Su la place di Talmassons a Ŕ la ciasa dulÓ c'al Ŕ
nassűt
tal
1813 Pacifico Valussi, omp c'al Ó vivűt pe libertÔt, pal ben de so ýnt, de
nestre ýnt.
Da
scuelis mediis in j¨ come in tanš paţs dal circul didattic di MorteÓn,
profess˘rs e maestris
a
insegnin a fruz e frutes šians pai concers o pai madýns. Provvedit˘r, Ispett˘rs,
Dirett˘rs
a
ju secondin. E cussý vuei par duš i scuelÔrs da Triest a la Livenze,
iI ôFOGOL┬R" al fas sintý
un
dai brÔs coros di frutz: chel das elementars e mediis di Talmassons. A jera
justa che
finalmentri
la radio a NedÔl a s' impensass di chest biel paţs, dulÓ che Arturo Turco,
iudat
da Gisella Boenco, Peri Marangon, Marie Luise Del Torre, Vigi Degano, Luciano
Mion,
Anute
Toneatto, Giuliana Ciacci, e la signorine Zanini, al tire su cant˘rs e al
insegne šiansons
e
vilotes. Arturo Turco al Ŕ poeta, musicist e pit˘r. A Ŕ so la piture sul műr
daur di no: Crist c'al
nass
e canons e areoplanos ca copin. A Ŕ so cheste prejere di NedÔl cjantade dal
coro, cun lis
solistis
Nadia Sabbadini, Carmela Sgrazzutti, e Elisabetta Dose, registrada in regÔl da
Nard
Venturin.
Tal curtţl da scuela a Ŕ la rose dai vins, e la stazion metereologiche. I
augurin a sans
e
malÔs che il cűr al segni simpri bon timp. Cum˛ scoltait i frutz das elementÔrs:
-Miezegn˛t!
Sante Miezegn˛t!
Fradis
furlÓns! No ricuardin usgn˛t il grant misteri da I' Am˘r , di che! sant Am˘r,
c'al Ó fat nassi
un
Diu par no! Fradis furlÓns, preýn!"
-
Giso
FIOR


text:
Intal gjalinâr de none a vivin trê bielis creaturis.
Checco al è il gjal, biel e boriôs, cu lis plumis slusintis colôr vert e maron e i barbois luncs e impiâts compagns de bore di fûc; al cjamine di lunc tant che un princip cjalant ator cui voi a ponte di spine, si sint il Re e al volarès jessilu pardabon par podê comandâ - lui al dîs- a chês stupidis di gjalinis.
Ma al à il piçul difiet di barbotâ che i impedìs di dî un chicchiricchì dut intîr: pûr cjapant flât si ingrope al chicchi. Lis gjalinis lu svilanin disint: «Su po Checco, sburte la peraule!»
Lui si invelegne e la creste i devente ancjemò plui rosse.
Catin e je la gjaline viere, si svante di jessi nassude a Majan e lu ripet simpri par fâ rabie a Minute e a Checco, che lôr a son nassûts a Glemone, alì di Marino.
Catin e je çuete, par vie che une dì, tal petâ un salt si è sfrente un pît. Checco la coione e la clame la modele, parcè che e sdrondene lis plumis daûr come chês fantacinis de television.
Minute e je la plui piçule, timide no olse nancje alçâ i vogluts, e à tantis plumis tenaris, e je tant di sestin.
Ven a stâi che vuê, subit daspò gotât, la jerbe dal prât di fûr e diseve: “Mangjimi mangjimi” e lis besteutis a vevin ben la aghe gole e a vierzevin il bec par lecâle.
Cun di plui un grum di viers a fasevin tarombulis tal ledanâr, une procession di golosets, un bocje ce vûstu di deventâ mats. No podevin plui di stâ cun chel torment.
Alore la none e à vierzût la puarte dal gjalinâr e lôr, sburtantsi e inçopedantsi a son saltadis fûr.
Checco al sgarfave sustât e nol voleve che Catin e Minute i robassin il puest da mangjative, Catin, dute invelegnade i à dit: «No sta fâ tant il malegraciôs parcè che chei compagns di te no an rivât adore a deventâ vieris, tu sâs che la parone e pues pensâ di metiti te fersorie, salacor cuant che al ven Nadâl».
Checco al è restât une vorone mâl e al à prometût aes dôs fantatis di deventâ plui mugnestri, vadì dome par slontanâ il suspiet di une brute fin.
Catin e Minute a cisicavin sot vie, Checco al jere sorepinsîr, ma il savê che: il bultric plen, il fen mulisit te grepie, un cop parsore il cjâf, la compagnie sot sere di chês dôs tabaiotis e il sierâ i voi savint che ancje doman e sarès stade la jerbute frescje a spietâlu, ve ca, dutis chestis sigurecis lu rinfrancjavin e cussì, plen di ricognossince, al veve provât a cjantâ. E robis di no crodi, i jere jessût il plui grant, il plui maestôs, il plui plen CHICCHIRICCHI che si sedi mai sintût tal borc.
Catin e Minute a vevin parfin lis lagrimis tai voi e a batevin lis plumis dutis savoltadis.
Cumò, cuant che al nas il soreli, Checco lu salude cuasi simpri cence barbotâ.
Chês dôs lu tratin cun rispiet, si strenzin dongje di lui su la scjalete, si vuelin ben: a san di jessi i parons espotics dal lôr mont centât.
di Giuliana Pellegrini
Conte n. 159


text:
Puare frute, no podeve lâ indenant. I pareve che i soi braçs, ancje se tes mans e tignive dome un ristiel, a vessin di tignî sù une vuarzine: no veve fuarce.
Fossial bastât, i zirave il cjâf e i clopavin lis gjambis. Ma nol jere timp di pierdi. De buse di Sant Vît si faseve sù un burlaç che dome a cjalâ chei grums di nûi che si fasevin indenant al jere di vê pôre. Nol jere timp di pierdi: prime che al tacâs a plovi, il fen, al veve di jessi biel che cjamât.
Al jere plui di un mês che chê biade si lambicave cun chel mal stâ. ll miedi, cuant che la veve visitade, savût che al Bulo, il so morôs, no je veve nancje fate nasâ, i veve dome conseât di bevi un ûf a buinore e cualchi mignestre di brût di plui. Pal rest, “tu sês sane come un pes”- i veve dit.
Ma chê puare disgraciade no podeve plui lâ indenat: bastave dome cjalâle in muse che si viodeve, ogni dì che al passave, che si disfave come il sâl te aghe.
“Ce isal o ce no isal” - si domandavin ducj? Ma nissun, magari cussì no, al saveve dâsi une rispueste.
Dome Berto, so pari, al veve capît che a chê frute cualchidun i voleve mâl. No cualchidun, ma cualchidune che lui al cognosseve ben. Pecjât che nissun i varès crodût se lu ves dite, ancje se ducj a savevin che chê cjice di Diu e jere une strie.
Il so odi par Marie al jere tacât di cuant che il Bulo nol lave plui a cjatâle.
Ma ce podevial fâ chel puar om par judâ sô fie? No i restave che cjapâ sù la biciclete, jemplâ la sporte cun dôs gjalinis e un rasat, che podevin bastâ par paiâ la vore, e inviâsi par Buie, là di che strie buine e potente che di sigûr i varès vuarît Marie.
Dircee je une vecje carampane - al diseve Berto cuant che al tabaiave di jê - I sunin dibot cuarante agns, i puce il flât e à dôs gjambis che se va a cjace, il gneur, i passe tal mieç - e instes e volarês tignîlu par sè cussì zovin. Che si vergogni"!
E velu là chel puar om, dut scanât , un pêl un got, pes stradis dal Colosoman a cirì la strie buine: la Ghite la clamavin.
A pene jentrât ta so curtîl ancje se no la veve mai viodude, jê, che i jere lade incuintri clamantlu par non i veve sentenziât: Berto, jo no pues judâti, tu âs di lâ sù a Tarcint, dulà che al è un mâc plui potent di mê. A tô fie je i àn fate penze.
Saludade che strie cussì potente, cun tante fadie il puar Berto al cjape la volte che lu puartave a Tarcint.
Ancje li, il mâc che pardabon lu spietave sul puarton, a pene rivât, ancje se no lu cognosseve, lu veve clamât par non. Robis di no crodi.
“Berto dami lis bestiis che tu tegnis te sporte”.
Dit e fat. Subit dopo, il mâc, cjapât un grop di sanc che al jere restât tal cuel di une bestie di cuant che Berto la veve copade, misturantlu cuntun blanc di ûf, dôs fueis di ulîf e no si sa cun cuale pozion si alce in pîts e cjalant par aiar al dîs:
“Berto torne daurman a cjase. E a pene che tu rivis cjape sù il manarin, torne fûr dal to puarton e fâs tredis pas a man drete. Tu cjatarâs la puarte di cjase di Dirce vierte. Tu jentre dentri, e subit cuant che ti ven incuintri tu âs di dîi: cjice di Diu disfe ce che tu as fat, se non ti tai il cuel come a un cunin. – Tu viodarâs che Dirce e deventarà blancje come un peçot e tacarà a vai.
Se tu viodarâs che dai sôi voi e jessin veris lagrimis, vûl dî che si è pintude e che tô fie e je vuaride. Vere, cussì son ladis lis robis: une volte tornât a cjase al à cjatade sô fie Marie che cjantave e balave cun sô mari.
di Nello Malisano


text:
09 aprile 2009
Une poesie par Fabio Quagliarella
Fabio Quagliarella (te foto) vuê sul Messaggero Veneto al declare che se o passìn la cualificazion "O voi in television e o lei une poesie par furlan"!
Compliments a Quagliarella pe promesse e cu la sperance che i coventi, cumò o voi a cirî une biele poesie che mi plasarès di zirâi...
Segnalait chi ancje voaltris une poesie par Quagliarella!
Mi pâr che e fos une che e diseve cussì:
Co mi jevi la matine,
cjali ator il mont e il plan,
une vôs tal cûr mi dîs,
sta content tu sês furlan!
4 commenti:
- ninine ha detto...
-
Giuri che se o passìn e il Quae al rive a dile cence sbaliâ mi scroti tal stadio!!! =D
- 9/4/09 14:58
- menocchio ha detto...
-
Ducj no o sperin e no o spietin!!
- 10/4/09 03:41
- ILfurlanist ha detto...
-
Orco canele, pluitost che dî alc par furlan al à sbaliât tre gôi bessôl devant de puarte!!!
- 10/4/09 11:44
- Christian Romanini ha detto...
-
Ahahahahh
Cheste e je buine, dree! =D
- 11/4/09 10:53


text:
Une discuvierte dople: e esist la Cope Italie e soredut e esist ancjemò une scuadre che si clame Udinese. Dut chest al salte fûr de partide di nossere dal Udin cuintri dal Inter, vinçude dai blancs e neris par un a zero.
La scuadre di Milan si conferme la vitime miôr dai blancs e neris, compagn che sù par jù un an indaûr in campionât. Tal incuintri dai Otâfs di finâl l’Udin al mostre une muse une vore diferente di chê de partide di lunis cuintri dal Verone e di chê di tantis altris ‘zornadis no’ viodudis vie par cheste stagjon. Al vignarès di dî: dute une altre muse, dute une altre scuadre.
Guidolin al imbastìs une scuadre ben struturade, fuarte te fasse mediane cun Pinzi, Badu e Allan, cun Widmer e Allan tes laterâls, in difese cun Heratux, Domizzi e Danilo, cun Kelava tra i pâi e Nico Lopez e Maicosuel in atac.
L’Udin al partìs ben, al masane zûc e si rint pericolôs indenant cun Nico Lopez e cul Mago. L’Inter al patìs e al rispuint ae scuadre furlane cence rivâ a fâsi viodi des bandis di Kelava.
Doi minûts dopo de prime mieze ore di zûc al rive il gol dal Udin: Allan al zire la bale su Nico Lopez che al viôt Maicosuel, il brasilian al ricêf il sugjeriment e cussì lu concretize cence masse fastidis.
Il gol al da la svearine al Inter, che al rispuint cuntun pâr di conclusions, al cjape une travierse cun Kuzmanovic, ma nol rive a cjatâ la strade pal gol.
Tal secont timp al jentre Palacio e chest al zove ae pression ofensive dai ospits. L’Udin al ten bot, si difint e al rispuint prime cun Maicosuel in cuintripît che al servìs Pinzi e plui indenant cun Badu, Nico Lopez e Widmer.
L’Inter al è in confusion tatiche: Mazzarri al cambie la fisionomie de sô scuadre ma nol rive a cjatâ nissune maniere par dreçâ la partide, intant che l’Udin al difint il vantaç, al puarte a cjase la cualificazion e – sperìn – ancje la cussience di jessi une scuadre in stât di zuiâ, di scombati, di vinci, di no vê pôre di nessun.
Cumò al è impuartant che cheste cussience e cheste cundizion agonistiche, tatiche e tecniche a vegnin mantignudis tai prossims impegns di campionât e di Cope Italie. Par che nol sedi dome un biel sium di une gnot di invier.


text:
Un apontament di no pierdi par cui che al è in Friûl. Sabide ai 9 di Lui a Bagnarie e torne Viva Onde Furlane.
La manifestazion, che zaromai di un pôcs di agns e je deventade un apontament classic de stagjon, e je une biele fieste di musiche, di ideis e di creativitât, une ocasion speciâl di incuintri tra la “radio libare dai furlans” e la sô int e une oportunitât concrete par judâ la emitente, che a tacâ dal 1980 e à une funzion cuotidiane di servizi public di informazion e di promozion di culturâl.
Compagn dal an passât, Viva Onde Furlane si davuelç alì dal Parc ‘ex Tiro a volo’, cun grups dal vîf, musiche par balâ e mangjâ e bevi di chel bon.
A sunaran i Brût & Madone (un non, une garanzie!) che a tornin a dâsi dongje pe ocasion, cun chê di jemplâ il Parc ‘ex Tiro a volo’ cu la lôr misture potente e ruspiose di metal pesant e storiis di cuotidianitât lizere e «ignorante». A saran ancje i Trabeat, band di Glemone che e met dongje cun snait cjançons melodichis e adrenalinichis, là che si incrosin lis lidrîs rock blues, il tîr e la ande punk rock e tescj par furlan sclets e direts.
Par judâ Onde Furlane e sarà ancje une des bands talianis plui preseadis di chescj ultins agns, ven a dî i primitîfs, tribâi e erotics e visionaris Universal Sex Arena, formazion in balance tra glam, garage e surf rock’n’roll che e fâs part de etichete La Tempesta, vuidade dai innomenâts Tre Allegri Ragazzi Morti di Pordenon. Cun di plui si podarà viodi e scoltâ il supergrup furlan-triestin Maistah Aphrica, che al prodûs une misture policromatiche e scalembre di ritmis e di suns afrobeat e freejazz.
Dongje de musiche “live” a saran ancje lis selezions di reggae, di ragga e di dub, dutis di balâ, proponudis dai djs dal Warrior Charge Soundsystem, coletîf che su lis frecuencis de “radio libare dai furlans” (sui 90 Mhz te plui part dal Friûl, sui 90.2 Mhz in Cjargne e su internet ae direzion www.ondefurlane.eu) e cure la trasmission dal miercus di gnot dal titul Stîl Salvadi.
Viva Onde Furlane si conferme ancje chest an tant che une vetrine de ativitât de emitente, de sô societât editore – la cooperative Informazione Friulana – e di dut chel mont che al partecipe ae azion cuotidiane di produzion di informazion e di culture metude adun de “radio libare dai furlans”. La manifestazion e je ancje une vetrine dal teritori e dai siei prodots tipics, cuntune ufierte cualificade di mangjâ e bevi di chel bon a km zero: par fâ gjoldi il cûr, il cerviel e lis orelis, ma ancje la bocje e dut il cuarp.
Viva Onde Furlane e je inmaneade de associazion Lenghis dal Drâc – Amîs di Onde Furlane, che e je nassude propit cun chê di produsi culture e agregazion e di creâ ocasions par sapontâ ancje in tiermins economics la ativitât de radio, cu la colaborazion di diviers sogjents e entitâts, a tacâ de associazion sportive dilettantistiche Parco ex Tiro a volo.
Un apontament di no pierdi, ancje par dâ une man a Onde Furlane a mantignisi vive e vivarose, te sô funzion di cussience critiche, di motôr identitari e di pont di riferiment culturâl libar e indipendent.
Par altris informazions: www.ondefurlane.eu.


text:
Tra vinars ai 17, sabide ai 18 e domenie ai 19 di Lui, in Friûl o vin vivût un fin di setemane lunc e soredut siôr di apontaments e iniziativis. No si podeve rivâ dapardut e o vin scugnût sielzi. Cussì o vin scugnût fâ di mancul di lâ a Postaja Topolove/Stazione Popolò, che ancje chest an al veve un biel program, e lassâ in bande i doi concierts plui impuartants di domenie – chel di Passarian, cun Gilberto Gil e Caetano Veloso, stant che a jerin za stâts a Chieri une setemane indaûr, e chel dal gaitero asturian Hevia a Tumieç – e si vin dedicâts a Tarcento Jazz, a Viva Onde Furlane e a Mittelfest. Ogni an la rassegne di Cividât e messede mainstream e sperimentazion, inovazion e alc di za sintût e za viodût. Nus somee che e fasi compagn ancje chest an. Cun di plui, si cjatìn avonde in cunvigne cun cui che al pense (e che al volarès) che sei tes propuestis da so cartelon che te sô comunicazion istituzionâls si viodessin di plui lis lenghis ‘ altris’ dal Friûl. Cun dut che al è ancjemò tant ce fâ, o vin viodût cun plasê che, magari dome tal ultin, te edizion di chest an al è saltât fûr alc di plui in chest sens: cualchi messaç plurilengâl, il spazi dedicât ae poesie furlane contemporanie, cui viers di Tavan, Cappello, Giacomini, Moratto e Mattiuzza dedicâts ae aghe e un pâr di spetacui.
Domenie stade al jere in program un di chescj, ven a dî Colonie, spetacul teatrâl par furlan e par talian di leturis, musiche, bal e bodypainting metût adun di Loris Vescovo e di Giorgio Olmoti, cu lis atoris e cjantantis Saba Anglana e Claudia Grimaz, la balarine Cora Steinsleger, lis proiezions di Cosimo Morelli e i musiciscj Leo Virgili e Ermes Ghirardini. Lu vin viodût e nus à plasût un grum. No lu scrivìn parcè che o vin stime par plui di cualchidun di lôr, che a son coinvolzût tal progjet, e che ju calcolìn tant che amîs, a tacâ di Loris Vescovo, Giorgio Olmoti e Leo Virgili, ma cun obietivitât: la idee di partence e je biele e al è une vore bon ancje l’impat emotîf e senic. O sperìn che Colonie al puedi vignî tornât a fâ, parcè che al merete. Cun di plui, in cheste maniere al podarà inmò rinfuarcî la sô fuarce narative e seniche e magari ancje rifinì cualchi passaç. Colonie al met dongje dôs storiis di colonizazion, di vuere e di emigrazion che si incrosin, scjavaçant lûcs e timps. Lis protagonistis de rapresentazion a son dôs feminis che a àn memorie vive, in graciis des contis des lôr nonis, di doi fats di violence: un che al è stât patît dai furlans ae fin de Seconde vuere mondiâl, a Clauian il 1n di Mai dal 1945, e un là che i talians a jerin stâts i sassins, intant de colonizazion de Afriche orientâl, li de glesie cristiane-copte di Debre Libanos in Etiopie. Lis dôs – Claudia, furlane che e lavore a Berlin, e Abeba, etiope imigrade tal Stât talian – si cjatin propit devant de glesie di Clauian là che al jere stât metût in vore il svindic de bande dal esercit todesc…
Il nestri fin de setemane furlan al jere tacât za vinars a Tarcint cui prins concierts de gnove edizion di Tarcento Jazz, la rassegne inmaneade di Hybrida alì di Palaç Frangipane. E je stade la ocasion di viodi dal vîf il biel progejt di vocalês folk jazz di Vocinconsuete, il jazz-core cuinçât di eletroniche dai Martello e la potence policromatiche dal cuartet dai Roots Magic. La sabide di sere no vevin dubits su ce fâ: o sin lâts a Bagnarie a Viva Onde Furlane. Un biel puest, tal mieç dai cjamps e in bande e de autostrade, une biele atmosfere di fieste e une lungje gnotolade di musiche, vierte di Vocinconsuete (simpri lôr: bravis e vonde) e puartade indenant dai Carnicats in version lizere – cence grup, come une volte – che a àn confermât di jessi bulos e professionâi, dai Daisy Chain, pe ocasion cence mascare ma simpri cuntun biel tîr, e dai Volvodrivers, zovins de Basse tirâts sù a dosis fuartis di grunge a hard rock, e sierât dai LaipLessNess, protagoniscj di une performance potente e divertente, visionarie e sfolmenade.
Vie pe buinore di sabide o vin stât ancje li de Universitât, a Udin, pe cunvigne su Autonomie speciâl e Statût regjonâl dal Friûl-VJ, ma di chel o scrivarìn un altri viaç.
Doi dîs dopo di cheste overdose di Friûl furlan e babelic nus ven sù ancjemò une osservazion. Cul cjalâ in nons di tancj di lôr coinvolzûts ancje in altris events e situazions, al somee pardabon che chê di Onde Furlane e sedi une onde lungje, poliedriche e vivarose.
Al à propit reson Pierluigi Cappello.


text:
I si sin sbaliàs crodint ch’a fus
impussìbul che i òmis a podèssin cambiàssi
cussì in cussì poc timp, che i frus
a cressèsin, in cussì poc timp, cussì voltàs
a un nòuf distin. E dut doma par mil francs
di pì in sachèta. A son stas sans,
in prin, a cuntentàssi: propit i sans
che, ‘na volta, a savèvin rassegnàssi.
Ma chè cuntentessa a era stupida.
E à fat capì ch’a era stada stupida
encia la rassegnasiòn. Da la santitàt
a no è restàt pì nuja. Omis
e frus a àn dismintiàt coma ch’a si stava
in piè tal mond, cu’ na fuarsa e ‘na innosensa…
ch’a erin ‘na ilusiòn. A no bastava
vej pierdùt la realtàt, i vèvin di pierdi
encia la ilusiòn! Chej mil francs di pì
ch’a vi àn fat crodi ch’a scuminsiàs ‘na sagra
sensa fin, puòrs fradis, a erin i bès dal dì
da la vustra fin. La santa vacia magra
a si è pierdùda tai vustris vuj par sempri,
chè grassa a rit, plena di pòura,
sensa dignitat…
Pier Paolo Pasolini, La nuova gioventù (Einaudi, Torino 1975)


text:
Umbrie
L'Umbrie e je une regjon de Italie centrâl. E confine a Nord e a Nord-Est cun lis Marchis, a Sud cul Lazi e a soreli bonât cu la Toscane. Il cjâf lûc al è Perugje.
Tabele dai contignûts
Teritori[cambie | modifiche il codiç]
La Umbrie e je la uniche regjon de Italie peninsulâr a no jessi bagnade dal mâr. Il teritori al è prevalentementri montagnôs (53%) e colinâr (41%); dome il 6% al è plan.
La piche plui alte de regjon e je la Cima Redentore, di 2.448 metris. Diviersis a son i lâcs, il plui impuartant dai cuâl al è il Trasimen, il cuart par estension di dute la penisule taliane.
Il Tibar al travierse dute la regjon, par 210 km su 405 di lungjece totâl. Il flum Velino al nas tal reatin, e te so ultime part al scor tal teritori umbri, formant lis discjadudis des Marmoris, di 160 metris di altece.
Storie[cambie | modifiche il codiç]
La regjon a scomençà a jessi abitade te epoche protostoriche dai Umbris e dai Etruscs. Tal 672 p.d.C. e ven fissade la lezendarie fondazion di Terni. Tal 295 p.d.C., dopo de bataie di Sentino e fo concuistade dai Romans, che atôr dal 220 p.d.C. a costruirin la vie Flaminie.
Il teritori de regjon, dopo de fin dal Imperi roman, al vedè lis lotis jenfri Ostrogotis e Bizantins e la fondazion, te part orientâl de regjon, dal langobart ducât di Spoleto (indipendent jenfri l'an 571 e la mitât dal XIII secul). Ai Bizantins a restà, in dut câs, il coridôr bizantin, strissie di teritori slargjade dilunc dal cors dal Tibar sot de dominazion dal Esarcât di Ravene. Carli Magn al concuistà la maiôr part dai dominis langobarts par dâju al Pape. Lis citâts a concuistarin une ciertune autonomie e a forin spes in vuere i uns cuintri lis altris, tal plui gjenerâl conflit tra papât e imperi e tra Guelfis e Ghibelins.
Tal XIV secul il Stât Pontifici al assorbì dutis lis signoriis nassudis in Umbrie, fin ae fin dal XVIII secul. Con lis vicendis seguitivis ae Rivoluzion francese a fasè part de Republiche Romane (1789-1799) e dal Imperi napoleonic (1809-1814). Tal 1860, a seguiti dei mots dal Risuriment la regjon a jentrà a fâ part dal Ream di Italie.


text:
Doi apontaments di no pierdi cu la musiche babeliche di scoltâ e di balâ, tra usgnot e doman.
Il prin al è a Turin, li dal Centri sociâl Askatasuna (cors Regina Margherita 47), là che usgnot – orari uficiâl a 11 – al è proviodût il conciert di Gran Bal Dub, il progjet metût adun di Sergio Berardo (vôs, ghironde e milante altris struments tai Lou Dalfin e in altris progjets di musiche ocitane) e Madaski, innomenât produtôr e musicist, cu la colaborazion di Chiara Cesano al violin e di Roby Avena ae armoniche e al semiton. Ritmis e musichis doc cuinçadis in salse gjamaicane e eletroniche.
Il secont al doman a Udin, li dal Bar dal Visionario (vie Asquini 33), za a tacâ di 8 e mieze di gnot.
L’apontament si clame Une Patrie che e cjante. Peraulis e musichis de Cjargne ae Basse e al cjape dentri la esibizion di trê nons impuartant de cjançon furlane contemporanie, inte suaze di Friûl Patrie di Ducj, il program des iniziativis inmaneadis cul coordenament di Furlan in Comun, il Sportel pe lenghe furlane dal Comun di Udin, par memoreâ la Fieste de Patrie dal Friûl.
I protagoniscj de serade, lant daûr di un percors artistic e gjeografic che al va des monts ae marine, a son il zovin cjantautôr cjargnel Alvise Nodale, che sù par jù un an indaûr al veve dât fûr il so prin disc, Conte Flame, la cubie dai Rive No Tocje, che a messedin rock, blues e tescj ruspiôs e visonaris di ispirazion ‘trastolone’, cemût che al mostre in maniere interessante il lôr secont disc Lis conseguenzis dal deliri, e Silvia Michelotti, cjantautore di Udin, che e torne pe ocasion in sene, dopo une polse di uns pôcs di agns, autore une desene di agns indaûr di albums interessants tant che Sono lagrimis o stelis? e Alis.
O di ca o di là si scugne lâ. Par balâ o par scoltâ.


text:
Munistîr
Home Trois Troi Furlan Prime tape Munistîr
Aquileia - Aiello
Il piçul borc di Munistîr logât ae estremitât de Vie Sacre al presente inte grande place il singolâr Museu Paleocristian: di fat l'edifici al è il risultât des ristruturazions adotis dilunc dai secui a une basiliche paleocristiane extraurbane che e je apartignude dopo a di un convent benedetin, che il so ricuart al reste intal non de localitât.
Tra i tancj reperts esposcj degns di note a son lis iscrizions funerariis cristianis.
Steme comunâl
di Aquilee
Aquileia - Aiello
Steme comunâl
di Aquilee


text:
passwordpasswordpasswordpassword passwordpasswordpasswordpassword passwordpasswordpasswordpassword passwordpasswordpasswordpassword passwordpasswordpasswordpassword passwordpasswordpasswordpassword passwordpasswordpasswordpassword passwordpasswordpasswordpassword passwordpasswordpasswordpassword passwordpasswordpasswordpassword passwordpasswordpasswordpassword passwordpasswordpasswordpassword passwordpasswordpasswordpassword passwordpasswordpasswordpassword passwordpasswordpasswordpassword passwordpasswordpasswordpassword
Rating: 3 - 2 Reviews
Copyright © 2015 . asd.


text:
Lunis ai 23 di Mai al cole il trentesim inovâl de muart di Altiero Spinelli, che al ven calcolât justementri tant che un dai pari dal federalisim european. La ricorence e devente une ocasion par memoreâ la sô persone, la sô ativitât e il so impegn a pro de Europe unide e par fâ cualchi resonament in cont de Europe che e je e di che che e mancje e che nus covente.
Cun chel intindiment propit ai 23 di Mai in diviersis universitâts dal Stât talian a vegnin inmaneadis iniziativis di pueste, dedicadis a Spinelli e ae Europe. Une di chês e je la tierce edizion de taule taronde Friûl@Europe, che si davuelzarà a tacâ des 10 di buinore te Sale Florio, in bande de sede dal Retorât dal Ateneu furlan (v. Florio 1, Udin).
L’incuintri al è un omaç a Spinelli e un confront tra esperts e rapresentants des comunitâts di lenghe furlane, slovene e todescje de regjon Friûl-Vignesie Julie sui temis de unitât europeane, dai dirits linguistics e de informazion.
Friûl@Europe. A tribute tu Altiero Spinelli. Unità europea, diritti linguistici e informazione e je la tierce taule taronde inmaneade inte suaze dal Modul Jean Monnet MuMuCEI (Multilingualism, Multicultural Citizenship and European Integration) dal Dipartiment di Siencis Juridichis de Universitât dal Friûl, un progjet che al met dongje ativitâts di docence e di ricercje sui rapuarts tra integrazion europeane e promozion de diversitât lingusitiche e culturâl, par cure di Claudio Cressati, professôr di Storie des dotrinis politichis, e di Marco Stolfo, dotôr di ricercje in Storie dal federalisim e de unitât europeane.
Il program complet dal incuintri si pues leilu achì: 2016-05-23 LOC Mumucei light.


text:
Il marangon che al veve di vignî a scurtâ le puarte a lu veve clamât par rimandâ l'apontament e cussí lui nol veve bisugne di restâ a spietâlu. Miôr di cussì a no si pues. E vie lui al munizipi.
Al mucizipi al veve paiât il parcament par miezore ma devant dal sportel a nol jere il prin e il timp al jere passât plui svelt che il so turni. Varessial vût une multe tornant fûr?
- Uf, nuie multe!
Alore nuie porcos. Tirâ il flât e vie a fâ le file in pueste ma cheste volte al veve paiât il dopli e alore, nancje a fâlu a pueste, al veve stât le metât.
Miôr di cussí...
Aes 10 al sunave il campanel tal puarton dal so prin apontament.
Ma sune e risune, nissun nol vignive e al si jere sentât te machine a spietâ. Al veve vierzût le radio e po le veve studade par rispuindi al telefonin
...Osco, le colf, al veve dismenteât le colf! Jerie devant di cjase che spietave? No, vuê a no stave ben, a clamave par visâlu che no sarès vignude.
Miôr di cussi a si sclope... da ridi, ma vevial di anulâ l'apontament dal mecanic? Ma no, parcé? No vevial spietât lí avonde? Dopodut, se un al rive in ritart al à di assumi la sô falope. Al zirà la clâf par inviâ 'l motôr e al cjapà le strade par lâ dal mecanic. Se i lave ben al sarès rivât prin da l'ore.
Ma il lunis di buinore il trafic al é gnervôs, a volin ducj passà prime come se fossin ducj in ritart. Siché, par passâ ducj insiemet a nol passe plui nissun e al jere miôr clamà il mecanic par dî che al sarés rivât un tichinin in ritart. Vevial il numar? Osco di un...
Si, a lu veve si. Ma a pene fracât sul so non, il telefonin al si jere studât. Osco boie... Le batarie! Dio...
Miôr impiâ le radio che zuntâ alc altri e lí al sunave le ore dal gjornâl des 10.
- Cemût lis dîs? Ma ce osco di radio ise che lì?
Al stave par studâle di stice ma invezit al sclopà intune ridade da fâ voltâ il cjâf a ducj chei des machinis dongjie de sô.
Tant che al rideve, un ai veve fat segno cule man tal cerneli: Jerial deventât mat?
E lui ridint inmó di plui a i veve fat sí cul cjâf. Chel altri al veve alçât lis spalis malfidât fasintlu ridi inmó di plui. Ma parcé ridevial tant? Al veve a pene capît che a scomençave le ore d'Istât e alore nol jere in ritart ma in anticip. Ce ridi! Ce biel di podê tornâ indaûr cul timp!
Dome che pal apontament des 10 se prime al jere in anticip crodint che al jere in ritart, cumò al jere in ritart crodint che al jere in anticip !
di Jaio Furlanâr


text:
Provided by FoxColors - Color hex code related information and conversions
lhneukirchen, nhneukirchen, yhneukirchen, caneukirchen, cjneukirchen, cheukirchen, chkeukirchen, chmeukirchen, chpeukirchen, chndukirchen, chnexkirchen, chneuxirchen, chneukerchen, chneukmrchen, chneukorchen, chneukidchen, chneukifchen, chneukirohen, chneukirshen, chneukirxhen, chneukircaen, chneukircben, chneukircien, chneukircsen, chneukirchn, chneukirche, chneukirchee, chneukirhcen, schneukirchen, cfhneukirchen, cohneukirchen, chtneukirchen, chneaukirchen, chneeukirchen, chneiukirchen, chnepukirchen, chneuckirchen, chneunkirchen, chneuqkirchen, chneuktirchen, chneukitrchen, chneukirlchen, chneukircheen, chneukirchsen, chneukirchten, chneukirchean, chneukirchekn, chneukirchenn, chneukirchens, chneukirchent,
2014 © FoxMos.com. ALL Rights Reserved. Terms of Use Link to Us FoxColors FoxMaster Famousbirthdays.com


text:
Al voto/mancul 2
Il decalic dai antifurlans: par svissinâsi ben ae date eletorâl
O ai domandât a Sandri Carrozzo di meti sul gno blog il so «Decalic dal antifurlan». Mi samee une biele maniere par svissinâsi ae date dai 13 e 14 di avrîl li che si larà a votâ.
Argoment 9.
I problemis dal Friûl a son altris…
Sigûr che a ând è ancje di altris: transizion economiche a un gnûf sisteme, integrazion in Europe, difusion de gnove tecnologjie, energjie, ambient, emigrazion dai cerviei, demografie, indebitament dai citadins e des fameis, integrazion de imigrazion, distribuzion de ricjece (prospetive di une vore pôcs siôrs che a à n dut e di ducj chei altris puars che no à n nuie). Dome par fâ cualchi esempli disordenât.
Brâf il gno politic antifurlan: se tu sês elet tu sês paiât propit par frontâ chei problemis, ma frontâ i problemis in Italie nol va di mode, alore miôr sconfondi la int, contâ bufulis e gjavâ elements di coesion sociâl come che e pues jessi la lenghe. Miôr no permeti che la int e sedi popul, cuntune identitât fuarte e une cressite di civiltât. E cheste identitât, cheste civiltât, in Friûl, si fondin su la esistence de lenghe furlane.
Se la robe no fos impuartante e chest al fos dome lâultin dai problemis dal Friûl, parcè la gnove leç 29/2007 su la lenghe furlane, par declarazion unanime di dut il consei regjonâl e di dute la zonte regjonâl, e je stade la plui tormentade di dute la legjislature?
Introduzion e argoment 1. e argoment 2. e podopo argoment 3. e duncje argoment 4. e cuindi argoment 5. e vie indenant cul argoment 6. par rivâ ai argoment 7. e 8.


text:
Trê goi e trê ponts puartâts a cjase. Dopo de biele partide cuintri de Juve, tal esordi su la bancjine dal Stadi Friûl di Luigi Delneri l’Udin al rive a fâ ancje il risultât che al covente. La prestazion de scuadre e je par sigûr mancul biele di chê dal Juventus Stadium e duncje il tecnic di Aquilee al varà di lavorâ ancjemò cetant, però la sostance e je avonde positive, massime in principi dal prin timp, sei pal caratar sei par chês olmis di zûc che planc a planc si rive a vualmâ.
Tra i blancs e neri al torne a zuiâ ancje Widmer – e ancje cheste e je une buine gnove – e la presince dal svuizar e zove a dute la scuadre, che si presente cun chê stesse struture tatiche de partide cu la Juve e cu la linie di atac formade di De Paul, Zapata e Thereau.
Il Pescara al à un scheme a forme di arbul di Nadâl cun Caprari uniche vere ponte e si difint e al cîr di zuiâ cu la bale par tiere.
L’Udin al partìs ben, cul pît fracât sul aceleradôr, e si svicine ae segnadure za al cuint minûts cuntune conclusion di Thereau. Il zuaidôr francês al segne cuatri minûts plui indenant cuntun tîr dal discut, assegnât di Rocchi par un intervent falôs di Campagnaro su Zapata. Il pescara nol rive a reagjî in maniere decise, stant che la sô manovre e je un tic masse ingredeade. La uniche ocasion i segnâ e rive suntune bale alte: Caprari le zire in puarte cuntune acrobazie ma e sbat su la travierse de puarte difindude di Karnezis. Di chê altre bande i blancs e neris si svicinin al doi a zero prime dal interval, cuntun diagonâl di Zapata fûr bersai.
Tal secont timp il Pescara al prove a olsâ e a cjapâ sù il control dal zûc te fasse mezane dal cjamp, cun recupars e rilançs plui decîs e agressîfs e cun cualchi iniziative di Caprari. L’Udin al aptìs un tic masse la pression dai aversaris, cundut che no rivin a cjatâ la strade dal gol, e al rive a rispuindi cuntune dople iniziative di Badu e Thereau: il prin al tire in puarte ma al cjate Bizzarri che al rispuint, il secont al recupare il balon parât vie dal puartîr e lu met tal sac.
Sot di doi goi, Oddo al mude la muse tatiche de sô scuadre, cu la jentrade di Crescenzi e Mitrita al puest Cristante e Benali.
Il Pescara al vuadagne energjiis gnovis e al rive a smiezâ il disvantaç cuntun biel tîr di Aquilani, ancje parcè che al è l’Udin che al continue a vê problemis di ossigjen, di atenzion e di luciditât, cemût che al jere clâr za tal imprin dal secont timp.
La scuadre di balon furlane e patìs un pôc la pression dai aversaris e un pôc i siei limits, però cun Fofana e mostre di vê cûr e caratar sei in atac che in difese, cuant che il Pescara al prove l’atac finâl. Cussì i blancs e neris a rivin a tignî bot fin tal ultin e a cjatin ancje la strade par staronzâ il risultât: Zapata si vuadagne un rigôr par un fal di Crescenzi e al segne dal discut.
Prossimis partidis cuintri dal Palermo, joibe in trasfierte, e po cul Toro, lunis ai 31 in cjase.


text:
Ricete Sirop (magjic) di violutis
Cjape sù 50 grams di violutis lontan dal trafic. Falis bulî in 150 ml di aghe ploiane cun 150 grams di zucar. Lasse masarâ par doi dîs. Peste cu la mace intun mortâl di len e filtre. Il sirop otignût al è une “aspirine naturâl”: «Lis rosis a àn dentri acit salicilic, che al è bon par curâ la fiere» e dîs Giusi Foschia dal Giardino commestibile di Zomeais. Ma stait atents che cu la scuse di sbassâ la temperadure no finissis in cualchi incjantesim di strie: te Ete di Mieç il sirop di violutis al jere doprât tant che catramonacje di amôr. ❚
✒ N.G.


text:
Discs gnûfs di cerçâ e classics di tornâ a scoltâ, tra colaborazions intercontinentâls, croseris di lenghis, musiciscj di innomine planetarie, storiis, storie e atualitât. Al è chest, in struc, il menù de gnove pontade di Babêl Europe, la trasmission cuindisinâl dedicade ae produzion musicâl tes lenghis minorizadis dal continent, che e torne vuê, ai 4 di Avrîl in direte a 11 a buinore, te programazion di Radio Onde Furlane (sui 90 Mhz te plui part dal Friûl, sui 90.2 Mhz in Cjargne e in dut il mont in rêt ae direzion www.ondefurlane.eu).
Il viaç torzeon tra musiciscj, discs, concierts, events e altris iniziativis in cheste ocasion al tocjarà Irlande, Galizie, Grecìe Salentine e, in maniere scalembre e trasversâl, ancje Ocitanie, Sardegne, Friûl e Paîs Basc.
Si tornaran a scoltâ i Avleddha e un altri toc dal progjet metût adun cualchi an indaûr de formazion ocitane La Talvera cul musicist brasilian Silvério Pessoa, si fevelarà di fiestis nazionâls e di imnis cence stât e al sarà spazi par une gnove cerce dal disc de galiziane Ses dal titul Opoñerse á Extinción, jessût ae fin dal 2016, e par une altre novitât di gale che e rive dal Stât spagnûl là che a son coinvolzûts diviers personaçs babelics.
Cheste pontade Babêl Europe e vignarà compagnade ancje di une altre novitât: il program, dongje de emission in direte di vuê e de repliche di doman, miercus ai 5 di Avrîl a une dopo di misdì, al tornarà in onde ancje sabide, cuntune seconde repliche a une e mieze dopo di misdì.
Chi di cualchi dì, chê stesse trasmission si podarà tornâ a scoltâle in rêt, compagn di chê altris pontadis di Babêl Europe, sul sît internet di Radio Onde Furlane.


text:
Doi dîs di biciclete, dopo che le ai comedade (o miôr le ai fate comedâ di un ami)... îr Colle dell'osservanza, salite serie, no cazadis, tant che soi lât su a pît ;-D E parsore un panorame bielisim, cun un pâr di vilis. Robis di dî Wow, ce figade. Cuant che tu âs la cjase lassù, tu sês rivât, o crodi. Ancje se po tu âs di scomençâ a preocupâti di guardiis e portons. Vuê invezit Parc Talon, grandon, e cuntune segnaletiche fate a cazzo. Cartel: Passerella sul Reno
, 0,2 km. Cartel dopo: Passerella sul Reno
, 0,8 km. Chel dopo, sparît. risultât si sin piardûts. E dopo vin cjapât un troiut su la culine, bielonon, pecjât che al à scomençât a plovi. Slavâts di brut. Pazience. Si sin divertûts.
E prime un nervôs: la RAI à i dirits dal basket dai Europeos, va fûr l'Italie e oviamenti no mostre plui nuie. La finâl neancje su Rai Sport Sat. Bêçs butâts come par tantis altris robis in Italie


text:
09/07/12
Apontaments, recensions e incuintris
La Associazion La Grame e à ristampât il libri “Forgaria, Flagogna, Cornino, San Rocco” (seconde edizion) scrit di Guglielmo Biasutti, presentât sabide ai 30 di Jugn aes 10 e mieze a Forgjarie. Par cui che al fos interesât a vêlu, si pues contatâ La Grame: aclagrame@libero.it
Avôt dal Friûl
La Basiliche Mari di Aquilee nus invide ancje chest an a la solenitât dai Sants Ermacure e Furtunât.
La Messe e vignarà celebrade te Basiliche domenie ai 15 di Lui aes 6.00 sore sere.
Al presiedarà pre Loris Della Pietra, diretôr dal Ufici liturgjic de diocesi di Udin.
Iscriviti a: Commenti sul post (Atom)


text:
SUNS EUROPE 2016: al grup STESO, des isulis Fær Øer, i premis de jurie; a VERONIKA USHOLIK, de regjon russe Čukotka,il premi dal public.
Suns Europe 2016 si è riconfermât tant che il festival plui impuartant des arts in lenghe minoritarie, un moment straordenari di contaminazion culturâl e linguistiche, di nivel artistic cetant alt. Tai trê dîs si è alternât un program fis di musiche, leterature, teatri e cines, cuntun public che i à stât tant daûr e che al à jemplât, in maniere leterâl, il Teatri Giovanni da Udine.
Teatri al complet ancje pe emozionante serade conclusive dal festival, che al à viodût a dâsi la volte sul palc 10 grups che a àn cjantât in ancjetantis lenghis minoritariis di Europe.
«Pes vôs uçadis tant che rasôrs, epûr dolcis e ispiradis. Pai sunôrs profonts tant che oceans e pes atmosferis lontanis. Pal calôr che a àn puartât a Udin des lôr tieris dal Nord», il grup STESO des isulis Fær Øer, cun sonoritâts svoladiis e ipnotichis dal Nord profont, al à vinçût il Premi de jurie di Suns Europe 2016. La jurie popolâr e à assegnât invezit la sô preference a VERONIKA USHOILIK (Čukotka), la fantate de vôs dorade. Al secont puest si è cualificât invezit GURUDE (Khakassia), che si ispire in maniere creative al cjant armonic de tradizion siberiane, e al tierç puest il grup BERDON (Ladinie).
Dilunc de serade finâl a son stâts conferîts ancje il ricognossiment pe Sezion Cine lât a Sume - Mumisitsinerup nipaà di Inuk Silis Høegh (Groenlande) - che al conte in lenghe Inuit une esperience umane specifiche e une fase tant impuartante de storie contemporanie de Groenlande – e, pe Sezion Leterature, al scritôr Xavi Sarrià (Paîs Catalans).
Dal prin fin ai 3 di Dicembar dal 2016
SUNS Europe, il Festival European des Arts in Lenghe Minorizade, al fasarà di gnûf di Udin il cûr de Europe de creativitât e de diversitât linguistiche e culturâl.
Suns Europe al premiarà lis miôr produzions intes lenghis minoritariis dal continent e al puartarà in Friûl espressions musicâls, leterariis e audiovisivis de Europe, che e je une e plurâl e che e vûl jessi unide pardabon inte diversitât. E sarà une ocasion di incuintri e confront tra individuis, grups, lenghis, teritoris e comunitâts, di minorancis e nazionalitâts de Europe, che a tirin fûr la lenghe e a contin di se e dal mont viodût dal lôr pont di viste. Suns, visions, peraulis, ideis, espressions di identitâts esistentis e resistentis.
Ancje chest an SUNS Europe al à chê di meti in rêt individuis e entitâts associativis e istituzionâls che a son la espression des diviersis comunitâts di lenghe minorizade, a tacâ dal Mediterani fin al Pôl e dal Atlantic ai Urâi. La atenzion e sarà ator de musiche, su lis produzions pal piçul e il grant schermi e su lis oparis là che la protagoniste principâl e sarà la peraule scrite e recitade, tra narative, poesie e teatri.
Une schirie di events coerents cu la identitât di SUNS Europe, che al è un festival cence un lûc fis e itinerant, a son in program inaltrò in Europe e a anticipin la grande manifestazion di Dicembar. Tra chescj events e je previodude la rassegne dedicade ae cjançon intes lenghis di minorance de Europe alpine e mediteranie, nassude a Udin intal 2009, e deventade une sorte di preselezion regjonâl pe sezion musicâl di SUNS Europe che chest an si davuelzarà ai 19 di Novembar
in Trentin, inte ladine Val di Fasse, e si clamarà Suns Ladinie
.
SUNS Europe, nassût cu la poie de ARLeF, il coordenament de Cooperative di Informazion Furlane e la colaborazion di une schirie di subiets privâts e publics dal Friûl e di altris regjons di Europe, tacant de cooperative Punto Zero, dal Comun di Udin e dal Teatri Gnûf Zuan di Udin, al à vût il patrocini dal Consei di Europe e il bol EFFE, certificât di cualitât pai festivai europeans dât de EFA, la Associazion Europeane dai Festivai.
Discjame achì il program complet dal festival
Par vê plui informazions:
www.sunseurope.com
info@sunseurope.org
Pagjine Facebook


text:
Vuê e je la ultime partide.
Fieste, sbandieradôrs, aparechios, rigôrs, e vincj mil di lôr che a varessin di fâ fieste...
Se jo o fos un di chei dal Atalante o pensarès ben dôs voltis prin di provâ a tirâ in puarte... insome, no varàn migo di ruvinânus la fieste?!
Che po, jo za o ai une vore di pôre dal finâl di campionât, cun nô che o scugnarìn lâ a vinci a Milan e cun chei dal Inter che a varàn voie di sierâ cence fâ une brute figure... insome, intant viodìn di vinci vuê, e in ogni câs, l'Udinese di Guidolin e je un capolavôr!
Par il rest, cumò o cjapi e o scrîf ancje a chei dal Udin, che porcocan, dopo agns a fâi strisson un plui biel di chel altri, una maiute, prin o dopo, podaressin regalâmale ancje a mi!


text:
Di usgnot a domenie ai 21 di Setembar la cjantante sarde Claudia Aru, compagnade di Matteo Muntoni al liron e Ivan Melis ae ghitare, e presente dal vîf il so gnûf disc A giru a giru cun cinc concierts ator pe Italie dal nord e pal Friûl.
La iniziative e je interessante par plui resons.
Prin di dut pes cualitâts di Claudia Aru, tant che cjantante e autore, che a saltin fûr ad in plen propit intes cuindis cjançons che si cjatin tal disc che al è jessût ae fin dal an passât e che lis veve palesadis ancje inte suaze di altris progjets musicâi, a tacâ de preseade cubie electro dub dai Bentesoi, metude adun agns indaûr cun Frantziscu Arrogalla Medda. I tocs che si cjatin dentri di A giru a giru, che tai mês passâts a son jentrâts inte programazion di Radio Onde Furlane e in particolâr in chê de trasmission Babêl, Europe, a fasin indenant une biele misture di cjançon di autôr, folk, blues e swing. Cercis dal disc si puedin scoltâ e viodi achì.
Cun di plui la tournee e je inmaneade de bande de associazion Brincamus – che e je la gnove ‘muse’ operative dal progjet Brinca, metût adun di un trop di zovins di dignince sarde propit cun chê di puartâ ator la gnove produzion musicâl e culturâl de Sardegne – e de FASI , la federazion dai circui dai sarts ator pal Stât talian. Un biel esempli di colaborazion tra circui de emigrazion, cuntune atenzion specifiche pai plui zovins, pai lôr interès e pal lôr protagonisim atîf tal associazionisim, e altris sogjets, a tacâ de Nootempo Indie Factory.
Il tour al tache usgnot li dal circul Ichnusa di Mestre. Ai 18 di Setembar Claudia Aru e sarà in Cjargne, li dal circul sart di Tumieç, intant che vinars ai 19 e fasarà il so spetacul a Udin li dal MissKappa.
Sabide ai 20 e sarà la date plui dongje di Turin, li dal circul ‘Su Nuraghe’ di Alessandria. Ultin apontament tal circul FASI di Bologne ai 21.
Ducj i conciert a son a jentrade libare e a tachin sù par jù a 9 e mieze di gnot.


text:
27 di Març
Il 27 di Març e je la 86° zornade dal Calendari Gregorian, (la 87° se l'an al è bisest). A mancjin 279 zornadis pe fin dal an.
Tabele dai contignûts
Acjadiments[cambie | modifiche il codiç]
In Friûl[cambie | modifiche il codiç]
- 1512 - Antonio Savorgnan, che dopo jessi stât il plui impuartant dai partisans di Vignesie al jere passât cun l'imperi, al ven curtisât e al mûr a Vilac
Vie pal mont[cambie | modifiche il codiç]
Nassûts vuê[cambie | modifiche il codiç]
Muarts vuê[cambie | modifiche il codiç]
- 1512 - Antonio Savorgnan, nobil furlan.
- 1770 - Jacopo Stellini, filosof furlan (n. 1699)
- 1770 - Zuan Batiste Tiepolo, pitôr venezian (n. 1696)


text:
L’Udin nol vinç, ma al convinç. La scuadre di balon furlane e fronte la Juventus cun snait e cun caratar, no à sudizion viers dai prins in classifiche e salacor e pues lamentâsi in cont dal risultât, che su la fonde dal volum di zûc e dal numar di ocasions al podeve jessi un altri, plui favorevul ai nestri blancs e neris.
Stramaccioni al mande in cjamp un Udin in formât 3-5-2, cu la linie difensive formade di Piris, Heurteaux e Danilo, cu la cubie ofensive Di Natale-Thereau e cul pacut dal centricjamp che si stramude intun 4+1, tignint cont des carateristichis e dal zûc di Bruno Fernandes, che al fâs il trecuartist e al à ancje il compit di tignî bot a Pirlo. Te Juve si viôt l’ex Pereyra, che al cjate puest tra i titolârs ancje par vie de dople assence di Marchisio e Vidal, intant che in atac dongje di Tevez al partìs dal prin minût Llorente.
Se la prime conclusion e je dai ospits, cun Llorente, za sul imprin de partide al è l’Udin a masanâ plui zûc. La scuadre furlane e je atente daûr, e ocupe i spazis e cussì e limite lis manovris juventinis te fasse mezane e e rive a puartâsi indenant cun sucès. Lu mostrin ad in plen une conclusion di Allan, che al sarà un dai miôr ae fin de partide, massime tal so duel cun Pogba, e ancjemò di plui la combinazion Thereau-Di Natale-Bruno Fernandes, che al minût numar 12 e puarte il zuiadôr portughês di bessôl denant di Buffon.
Magari cussì no, Bruno si inçopede sul plui biel e cheste ocasion mancjade e condizionarà dute la sô partide, però al è un biel segnâl di personalitât e vivarositât. A rivin cussì altris conclusions dal Udin: un tîr di Thereau fermât di Buffon e un altri fûr scuare ancjemò di Bruno Fernandes.
La Juve e rispuint cun Llorente e cun Pogba, ma l’Udin al manten il control des operazions e il prin timp al finìs cence goi.
Tal secont timp al è ancjemò Bruno Fernandes, dopo sîs minûts, a tirâ in puarte: Buffon al mande il balon in corner e te azion seguitive al prove la incuarnade Danilo, ma il puartîr de Juve i dîs di no. L’Udin al ten il balin in man e il balon tra i pîts, ancje se la Juve e rive a fâsi viodi indenant in maniere avonde pericolose, cu Pereyra che al cjape la travierse e plui indenant cun Morata, metût dentri di Allegri al puest di un Llorente avonde smamît.
In cheste fase de partide Piris si met in evidence cuintri dal gnûf jentrât, che intun pâr di ocasions al prove il colp dal ko pe scuadre di Allegri ma nol rive a bersai.
Si fâs viodi ancje il so compagn Tevez, te ultime part de partide, ma l’Udin no si scompon e al ten bot ancjemò, cence pôre, cun snait e cun caratar.
E finìs zero a zero: un pont par om e pe scuadre di balon furlane une biele sodisfazion, che e va plui inlà dal risultât.
Un batiman particolâr par Allan, che tal so duel con Pogba al rive ancje a fâi un tunel al zoiel juventin, e al fâs fieste inte maniere miôr pe sô presince numar cent cu la maie dal Udin.


text:
Par un 2008 plui furlan
Cors di marilenghe a San Zorç di Noiâr
Presentazion dal cors
di lenghe e culture furlanis
a Sant Zorç di Noiâr
Lunis 21 Zenâr – oris vot e mieze (20.30)
Vile Dora – Sale des Conferencis
1)-ilustrazion dal program â cors an 2008
2)-consegne diplomis ai meritevui, cors 2007
3)-presentazion e proiezion dal gnûf DVD
OMENUTS n. 3 (carton anemât par furlan)
Salûts
Feliciano Medeot – diretôr de Societât Filologjiche Furlane
Lorenzo Fabbro – diretôr de Agjenzie Regjonâl pe Lenghe Furlane (ARLEF)
Lis 15 lezions (di 2 oris) si tegnaran ogni lunis des 20.30 aes 22.30
Ale Sud dal Municipi, prin plan, aule 01
L’invît al è par ducj â te serade si po notâsi al cors


text:
Martars ai 15 di Dicembar, in direte a 11 a buinore su lis frecuencis di Radio Onde Furlane (90 Mhz te plui part dal Friûl, 90.2 Mhz in Cjargne e www.ondefurlane.eu in dut il mont), al è tornât Babêl Europe, il program cuindisinâl dedicât a lenghis, musichis e nazions cence stât.
La trasmission, che e je lade in onde in repliche ancje miercus ai 16 di Dicembar a une dopo di misdì, no podeve fâ di mancul di contâ (e di fâ scoltâ) ancjemò alc di Suns Europe, dai vincidôrs Me+Marie al grup groenlandês dai Sumé, protagonist de musiche e de politiche de Groenlande dai agns Setante e di un dai cines presentâts a Udin dentri de Mostre dal Cine passe vincj dîs indaûr.
Cun chê di meti dongje i contignûts dal incuintri dai 4 di Dicembar stâts cun Patrizia Gattaceca – inte suaze di Sunsûrs, la sezion leterarie di Suns Europe – e il risultât des elezions regjonâls in Corsiche, dentri di Babêl Europe e je stade la pussibilitât di scoltâ ancje Canta U Populu Corsu.
La trasmission si à sierade cuntune cerce dal gnûf progjet musicâl e audiovisîf di Fermin Muguruza, Nola? Irun meets New Orleans, un puint di sunôrs e di visions tra il Paîs Basc e la Luisiane.
Par cui che al à voie di scoltâlu, il program si cjate ancje in rêt.


text:
In ocasion dal inovâl dai 3 di Avrîl, Fieste de Patrie dal Friûl, ricognossude in maniere uficiâl de leç regjonâl numar 6, dai 27 di Març dal 2015 (Istituzione della “Fieste de Patrie dal Friûl”, Istituzion de “Fieste de Patrie dal Friûl”), l'Ufici Scolastic Regjonâl in colaborazion cun ARLeF e Provincie di Udin, al bandìs la seste edizion dal concors a premis “Emozions furlanis in viaç pal teritori” par valorizâ e promovi il patrimoni storic, artistic, culturâl e naturâl dal Friûl.
I docents interessâts a varan di mandâ i elaborâts dentri dai 13 di Avrîl dal 2017
.
Il concors al è viert a dutis lis scuelis de infanzie, primariis e secondariis di prin grât des provinciis di Gurize, Pordenon e Udin.
Il premi al consist in trê bogns dal valôr di 300,00 euro dal un par l'acuist di materiâl didatic, metûts a disposizion de ARLeF, e in diviers struments e jutoris didatics in lenghe furlane ufierts de Provincie di Udin, de Societât Filologjiche Furlane, de associazion la Clape culturâl “La Patrie dal Friûl”, de associazion "La Grame" e di altris associazions culturâls che a operin pe valorizazion de lenghe e de culture furlanis.
A vignaran premiâts trê lavôrs, un par ogni sezion di scuele.
Discjame la documentazion
I vincidôrs dal concors de edizion dal 2016:
-pe sezion SCUELE DE INFANZIE: i fruts de scuele di Rivis Darcjan
(I.C. San Denêl) cul lavôr "Morârs”
, premiâts pe creativitât, la origjinalitât e la rapresentazion grafiche delicade de ideazion progjetuâl.
-pe sezion SCUELE PRIMARIE : la classe 4^ C de scuele "G. Ellero" di Tresesin
(I.C. Tresesin) cul lavôr “Mûrs e ûfs dûrs par un pitôr”
, opuscul premiât pe sô ricjece che al ten dentri un viaç intal passât di un Friûl pôc cognossût
-pe sezion SCUELE SECONDARIE DI PRIN GRÂT: lis classis 1^, 2^ e 3^ de scuele di Dael e Rude/Parteulis
(I.C. Diestre Tor), cul lavôr “Il troi dai fogolârs”
, premiât pe ispirazion origjinâl e eficace in stât di fâ cognossi di plui i Fogolârs, simbul de famee furlane.
La jurie dal concors e à segnalât, cun di plui, i aspiets positîfs ancje intai lavôrs proponûts di altris scuelis partecipantis.
Pe sezion INFANZIE la jurie e segnale:
-“La vacja spaziâl”, de scuele de Infanzie di Manià
, parcè che che il libret al è pervadût di un otimisim gjenerâl e, in graciis dal stîl sielt, al rive a cjapâ il letôr in maniere emotive;
-“Jo e il mont ator di me. Une strane besteute”, fat de infanzie di Rivolt
, premiât pe origjinalitât e la creativitât, e ancje pe coralitât dal lavôr e la testemoneance dal entusiasim e dal coinvolziment dai fruts de classe;
-“Al covente un flôr”, fat de Infanzie di Cuie di Tarcint
, parcè che la rielaborazion de splendide cjançon suntun test di Gianni Rodari, e il significât che al esprim al è che dutis lis robis a son colegadis tra di lôr e la rose, simbul di amôr e di pâs, al covente par che dut al esisti in chest mont;
-“Un mistîr al pâr Jacum”, fat de Scuele de Infanzie paritarie Regina Margherita di Mueç
, par vê savût condusi i fruts, traviers de discuvierte dai mistîrs de tradizion, ae scuvierte dal nestri Friûl.
Pe sezion PRIMARIE:
-“Lulù e i misteris di mîl disparide”, de Scuele Primarie di Migjee
, parcè che il lavôr al è un biel esempli di integrazion tra varis progjets e al met in evidence cemût che il valôr de colaborazion al pues deventâ bon par costruî la cognossince dal teritori e de comunitât là che si vîf.
-“O come ort” de scuele primarie “G. Mazzini” di Udin VI
, esempli di cemût che la impostazion veicolâr de “marilenghe” al pues disvilupâ simpatie e curiositât sul ûs e l'aprendiment de lenghe furlane, ancje de bande di arlêfs forescj.
Pe sezion SECONDARIE DI PRIN GRÂT:
-“Su lis olmis des puartadoris cjargnielis”, de scuele secondarie di Aquilee
, parcè che la origjinalitât dal lavôr e la fuarce evocative a contribuissin a mantignî vîf il patrimoni storic e morâl leât ae vicende di chestis feminis;
-I lavôrs presentâts dai fantats de Scuele secondarie di prin grât di Gonârs
a àn colpît in maniere particolâr la jurie pal coinvolziment di dutis lis classis dal Istitût e pe ricjece e varietât dai elaborâts mandâts.


text:
L’Udin al piert doi a un a Florence. La scuadre furlane e fâs une partide a corint alternade, cun moments di dinamisim indenant, durmidis in ducj i setôrs e soredut in difese e scjarse capacitât di tirâ in puarte. Cence Di Natale, Guidolin al manten il solit 3-5-1-1, cun Muriel prime ponte, intant che la Fiorentina e fâs valê la sô buine cundizion tecniche e tatiche e soredut si zove de potence di Cuadrado, dai erôrs difensîfs dal Udin e di un regâl dal diretôr di gare che al sivile un rigôr che clamâlu discutibil al è fâi un compliment.
La scuadre di Montella e cîr di imponi za sul imprin la sô predominance, ma l’Udin al mostre di no vê pôre de Fiorentine. Si viôt daurman che Cuadrado al sarà un dai protagoniscj dal incuintri, ma ancje Bruno Fernandes al mostre che al è in zornade sì.
La “viola” e masane zûc ma no rive masse dispès a dâi di lavorâ a Scuffet. Tal prin cuart di ore al sucêt dome une volte, cun Matos, ma il puartîr furlan al è tal puest just e al fâs la robe juste. L’Udin al rispuint in cuintripît, ma sot puarte nol è avonde pericolôs.
Il gol de Fiorentina al rive dopo vincjecinc minûts: Cuadrado al tire di fûr, Danilo cence volê al tocje la bale di ce che al convente par ingjanâ Scuffet e i parons di cjase a van in vantaç. Dopo un pôcs di minûts si viôt un altri viaç Muriel, ma la situazion no cambie, ni di une bande ni di chê altre.
Il secont timp si vierç cuntune cierte pression dal Udin, sburtât di Widmer e Bruno Fernandes, che al cjape sù une biele iniziative dopo trê minûts. Muriel al è masse di bessôl e nol rive a fâ alc e ce, te fasse mediane i blancs e neris a fasin zirâ la bale pal plui in orizontâl. Nol rive l’un a un e al rive il doi a zero: ancjemò Cuadrado protagonist, in aree di rigôr, che si inçopede di bessôl, denant di Danilo, e al ven premiât di Celi: penalty di Rodriguez e nuie ce fâ par Scuffet.
Il gol ur da fuarce ai parons di cjase, ma nol see lis gjambis ai blancs e neris, che a scurtin lis distancis cuntun biel tîr di Bruno Fernandes. In atac l’Udin al prove ancjemò a sburtâ, ma si vierç daûr e al met Cuadrado in cundizions di tirâ in puarte e cjapâ la travierse.
Par sù par jù dîs minûts l’Udin al zuie cun dôs pontis – al jentre Nico Lopez al puest di Badu – e cun Heurteaux al prove a cjapâ un pontut tal finâl, ma nol è nuie ce fâ: il balon si piert pôc plui innà dal pâl a man drete di Neto.


text:
Il prin carton animâ produsût pal 100% in Friûl al è une opare par furlan. Si clame Âf blu e al è stât metût adun inte suaze des iniziativis editoriâls di cualitât in lenghe furlane promovudis de ARLeF (Agjenzie Regjonâl pe Lenghe Furlane).
Il carton al è stât prontât dal CTA (“Centro Teatro Animazione e figure”) di Gurize e i à lavorât parsore une scuadre che e ten dongje Serena Di Blasio pe scriture e pe senegjature, Giulia Spanghero pai dissens, Giorgio Cantoni pe animazion, Michele Polo pe revision dai tescj, adun cul compositôr Matteo Sgobino, la atore Nicoletta Oscuro e i musiciscj Didier Ortolani e Alessandro Turchet.
La idee e je interessante, stant che il carton al conte lis aventuris di une âf blu, che propit par vie dal so colôr e ven calcolade tant che strane e strambe. La âf, juste par chel, e decît di lassâ la sô cjase e di lâ ator pal mont e il so torzeonâ nol è dome une ocasion par cognossi lis tantis creaturis dai prâts (il svuarbecjavai, il çupet, il chebar…), ma ancje par cognossisi e par capî e par fâ capî che la sô specificitât no je alc di ce vergognâsi ma e je alc di bon e di zovevul par dute la societât, cemût al salte fûr in maniere concrete propit intant dal so viaç.
Chê de Âf blu e je une storie che e promôf il valôr de diversitât e lu fâs in maniere plasevule e delicade. Al è ancje un biel esempli di produzion audiovisive par furlan, là che la lenghe furlane e ven doprade cun sintiment, cun professionalitât e tant che lenghe normâl e moderne, cemût che al varès di jessi simpri.
Cun diplui Âf blu al mostre cemût che, par fâ alc di bon e di valevul par furlan, a pro de lenghe e dal dirit ae lenghe, si rive a meti adun un prodot che, par furlan o dopleât o sottitolât in cualsisedi altre lenghe, al pues vignî doprât e gjoldût in ognidontri.
In chest sens Âf blu al è un prodot di esportazion che se nol fos stât fat par furlan no si varès rivât adore a fâlu – stant che al è in assolût la prime produzion di cheste fate metude adun in Friûl – e in chest sens al conferme ce che al conte propit la storie de sô protagoniste.
La realtât e va plui innà de finzion, stant che no mostre dome che la diversitât – in chest câs chê linguistiche – e je un valôr e un dirit, ma ancje che e je une risorse e une oportunitât in tiermins sociâi e economics. Un bon investiment pe lenghe furlane al devente un bon investiment pe produzion audiovisive in gjenerâl e al promôf cualitât, professionalitât, lavôr e disvilup.
Al è ce che a àn capît, za uns trente agns indaûr, inaltrò in Europe. In Gales, par esempli, la volontât di dâ fuarce ae lenghe galese cul insegnâle a scuele, cul doprâle in ducj i setôrs de vite publiche e cul so ûs tai media e à puartât ae creazion di un vêr e propri sisteme industriâl che si pues calcolìalu tant che un model di disvilup sostignibil. Cun di fat, la dibisugne di produsi contignûts di cualitât pal canâl televisîf public galês S4C e à fat nassi une schirie di piçulis cjasis di produzion locâls, là che a lavorin zovins cuntun alt nivel di professionalitât che par fâ il lôr mistîr no scugnin emigrâ e che anzit lu fasin miôr – cun plui cualitât e cun plui origjinalitât – propit parcè che lu fasin tal lôr teritori e doprant la lenghe proprie di chel teritori.
Si rivaraial a fâ compagn ancje in Friûl? Sperìn di sì. Sperìn che Âf blu nol sedi une moscje blancje.


text:
Tal timp che o lei sul Gazetin di îr che i Cittadini-Italia dei valori a vuelin transformâ l'ArLeF intune agjenzie pes lenghis e dialets dal Friûl, contant duncje ancje lis varietâts venitis (in se une propueste di valutâ - simpri però tignint fer il fat che a son nivei sociolinguistics difarents, e che se i furlanofons e àn simpri vude une cussience di lenghe, no il stes si pues dî dai venetofons dal Friûl, e dome se cheste transformazion no va intune direzion di banalizazion dal ArLeF, ma anzit intun rinfuarçament, soredut ancje des financis a disposizion - e no di dividi chei cuatri francs che a son cumò ancje par iniziativis par lis altris lenghis -, di mût che no dome i progjets che za a son, ma soredut gnûfs e ancje plui impuartants progjets che a puartin pardabon a une implementazion ancje sociâl e didatiche de lenghe furlane - e des altris varietâts dal Friûl), o viôt che ancje cence pupilance, ancje cence bêçs, ma cun tante buine volontât si pues fâ alc pa lenghe. Intune scuele elementâr a Munic, sì capitâl da Baviere, ma citât che e je avonde "debavarizade" inte sô lenghe, une mestre e à fat sù une AG di lenghe bavarese, ven a stâi e ufrìs a chei fruts che lu vuelin ativitâts in bavarês, parcè che chei che no lu imparin a cjase a puedin imparâlu almancul a scuele, e chei che lu fevelin bielzà (magari cussì no dome 2) a puedin sintîsi valorizâts inte lôr lenghe. Une iniziative che e à un grum di sucès (a son 34 fruts, che a stan a scuele vulintîr ancje fûr dal orari!!!) e che soredut e puarte ancje ae integrazion dai fruts dai migrants (cuasite la metât dai fruts che a vadin a lis ativitâts in bavarês), che par sigûr no fevelin il bavarês a cjase, ma che in graciis di cheste oportunitât a puedin imparâlu e si sintin in chest mût ancjemò plui integrâts inte societât che ju viodarà a cressi, e che a puedin insegnâ la lenghe ancje ai lôr paris e maris. Une iniziative preseade no dome dai fruts, ma ancje de Bayerische Akademie der Wissenschaften, la "Filologjiche" de Baviere, che a cognòs il valôr di chestis ativitâts. Un esempli une vore biel di cemût che si pues fâ lenghe dal teritori, integrazion e culture ancje a scuele!
Freitag, 23. Januar 2009
Bavarês e scuele
Eingestellt von Luche um Freitag, Januar 23, 2009 0 Kommentare
Labels: bavarês, iniziativis didatichis, integrazion, pupilance des lenghis, scuele elementâr
Mittwoch, 14. Januar 2009
Lenghis forestis e lenghis dal Friûl
O lei sul Gazzettino che pe prime volte inte storie une scuele miezane di Triest e proferirâ il sloven come seconde lenghe comunitarie. Une lenghe foreste, tant che l'inglês, il francês, il spagnûl. E tant che il todesc. Ce che mi domandi jo al è però par trop che o continuarìn a considerâ sloven e todesc tant che lenghis forestis, e no tant che lenghis dal Friûl. Jo o crôt che il plurilenghisim al sedi pussibil e soredut che inte nestre rejon si scugni pontâ sul plurienghisim difondût, che al vûl dî proferî in dutis lis scuelis de regjon lis lenghis dal teritori, dongje sigûr dal talian, il furlan, il sloven e il todesc. No tant che lenghis forestis, ma tant che lenghis dal Friûl, lenghis di doprâ e no di studiâ come il latin o il grec. Lenghis vivis, lenghis che a fasin la identitât uniche de nestre regjon, dal nestri Friûl. Di une regjon li che il plurilenghisim al è des personis e no dome un "jessi dongje" di lenghis intun teritori aministratîf. Ma forsit a son dome insiums... o speri però simpri che il mont de scuele (e de politiche), cussì dispès "ultratalians" a capissin che cheste e je la uniche vie par mantignî e pupilâ un Friûl "compendio dell'universo"...
Eingestellt von Luche um Mittwoch, Januar 14, 2009 0 Kommentare
Labels: identitât, lenghis dal Friûl, lenghis dal teritori, plurilenghisim, sloven a scuele
Mittwoch, 7. Januar 2009
La maiorance plurilengâl
O lei su la Vita cattolica online dal Dan emigranta, la dì dai migrants di lenghe slovene dal Friûl (viôt ancje chi) che si è davuelte îr, Pasche Tafanie, a Cividât e li che al à fevelât ancje l'assessôr ae culture dal Friûl-VJ Molinaro. E lis peraulis di chest, come che a son puartadis dal setemanâl de diocesi di Udin, mi fasin plasê, e o speri che a sedin sinceris. Molinaro al à invidât a lavorâ adun pe pupilance des minorancis, e no un cuintri chel altri. Mi somee che lis tantis sociis e comitâts des comunitâts linguistichis dal Friûl a vedin simpri lavorât adun, salacor cui che al à plui di cualchi volte dividût o cirût di dividi al è propit il mont politic... e o speri soredut che si fermisi di fevelâ di minorancis: in Friûl e je une maiorance plurilengâl, che e fevele rosean, talian e salacor furlan a Resie, une varietât slovene, talian e salcôr furlan intes valadis de Tor e dal Nadison, tamauês, talian, furlan e todesc a Tamau, bisiac, talian e salacôr furlan inte Bisiacarie, furlan, talian e "venit udinês" a Udin, sauran, talian, furlan a Sauris, furlan, talian e salacôr une altre (o plusôr altris) lenghe o varietât in Furlanie... e chest al è il Friûl, tiere no di tantis minorancis, ma di une grande minorance plurilengâl, di un plurilenghisim de int, e no dome dal teritori. E o speri che ancje la politiche lu capissi e a lavori par pupilâ e salvâ chest Friûl! Bon an e bon lavôr par un Friûl plurilengâl a ducj!
Eingestellt von Luche um Mittwoch, Januar 07, 2009 0 Kommentare
Labels: colaborazion, dan emigranta, Friûl, minorance/maiorance, plurilenghisim, tutele


text:
19/09/12
Apontaments, recensions e incuintris
Lunis ai 1 di Otubar, aes vot e mieze sore sere, a Pantianins inte Cjase dal sidro, intal programe de 43esime edizion de Mostre regjonâl dal miluç, al vignarà presentât il libri “Art, artiscj e artigjans” edit de associazion “La Grame”. Ae presentazion a intervignaran l’assessôr provinciâl Elena Lizzi, i autôrs Sara Berti, Gilberto Ganzer, Franco Gover e Tarcisio Venuti e la prof. Gabriella Bucco.
III Tempora a Rivignan
I benandants si cjatin cheste volte ai 27 di Setembar, tierç incuintri chel di Istât a Rivignan, par fâ une visite li dal acuari di Ariis, struture gjestide dal “Ente Tutela Pesca”. O vin denant une struture moderne, sul flum Stele, pont di riferiment par ducj, soredut i amants dal ambient e de aghe. Dentri, si cjatin plui o mancul une cuarantine di speciis di pes e di chestis une decine e vîf dome inte nestre aree.
Iscriviti a: Commenti sul post (Atom)


text:
Ve chi che o sin!
Come che us vin dite pôcs dîs indaûr, o sin chi a presentâus la gnove stagjon di Contecurte!
Ma anìn par ordin, ancje se cence tant batecolâ a jessi formâi...
Alore, tant par començâ o tignarìn bogns, come dîs pes publicazions, lunis, miercus e vinars, cirint di jessi costants, come che o vin rivât a jessi la stagjon passade. Par clâr, il teme de nestre Ostarie al è e al restarà tal sô non: Contis Curtis par furlan.
E par "curte" o nin indevant a intindi contis che a zirin ator des 2000 batudis, comprendûts i vueits. Par proponinus une conte, o ancje dome par saludânus o lassânus cualsisei sugjeriment, al baste che o scrivês ae nestre direzion di pueste, che o a cjatais là sù, adalt, a man çampe.
E dopo lis contis, come simpri gjestidis dal Ostîr, ce al restie, des rubrichis di simpri?
Se no s'al seis domandât, us al disìn nô!
Us disìn subit che il nestri Garzon, che nus à tignût companie cu lis sôs traduzions di autôrs nomenâts intes sôs "contis misteriosis", si cjape une meretade polse, e cuissà che no nus torni a scrivi cualchi conte o cualchi ispirazion, par stiçanus nô a scrivi...
Come lui, ancje il nestri preseât Camarîr al lassarà in bande lis lezions e curiositâts di lenghe furlane, rivadis aromai a un bon nivel di cuantitât. O sperìn però che nol stedi cu lis mans in man e i vin za proponude une gnove rubriche, che a vedi simpri a cefâ cu lis lidrîs de nestre lenghe e lis fueis che a colin. Viodin ce che al si invente...
Il nestri Ostîr in seconde, invezit, al si è za cjapât il compit di stâ daûr a lis gnovis che a podìn interessâ ae nestre Ostarie e o vin decidût di dâi cjarte blancje su la zornade di publicazion, che e podarà jessi cualsisei de setemane. Mior savê lis robis subit, o vin pensât.
E o vin pensât ancje che il nestri Famei, simpri pront a une clamade par fâ deventâ la Ostarie di virtuâl a reâl, intant che al spiete al pues intant metisi sot cu lis contis, e di fat, al à lavorât ancje dilunc de Istât.
Finide chi?
Eh no! Nus vanze di dîus la part plui impuartante: il rignoviment.
Tant par començâ, cuntune operazion segrete rivade par câs ae fin de stagjon passade, si sin sigurâts i dirits par dîs piçulis contis di Ivano Urli. A dî il vêr, in gracie ae sô femine, lis contis a son cuasit une robarie, parcè che a son nadis come contis de buinegnot che Ivano al scriveve ae fie, ogni sere, intun periodi che jê e jere lontan di cjase par lavôr. Lis Contis de buinegnot - cussì lis vin clamadis - a cjacarìn de int dal paîs, di cjacaris di une volte, cuasi a volê tignî di cont e salvâ dal dismenteâsi i piçui ricuarts di ogni dì. Cuant che lis vin letis, nus è plasude une vore la lôr semplicitât e spontaneitât, e par chel o vin decidût di regalalis ai nestris letôrs, cun bonstâ dal lôr autôr, cussì come che a son nadis, cence fâ corezions e variazions di ogni gjenar.
E ae fin, ma no ultin, o vin une gnove entrade in tal organic de nestre Ostarie. A vin decidût, par cumò, di cjapâlu sù come Garzon in seconde, e a lu vin za metût in vore par une rubriche simile a chê dal Garzon, ma che 'nd à la particolaritât di saltâ il talian. Di fat, propit cussì o volevin clamâle, ma il so autôr al à proponût il non di Ecumène, dal grec, ven a stâi "la cjase dulà che ducj a vivìn". Cui isal chest gnûf garzon? Lu vês za cognossût! Al è un contecurtâr di une volte, che si faseve clamâ Xabi Xogrâr da Plêf.
E la rubriche Ecumène no sarà il so unic contribût a la Osterie. I vin za dât doi lavôrs: il prin al è di cjatâ cualchi contribût ae sô rubriche che al tocji altris lenghis in plui di chês che al studie, il secont - jessint che cumò nus stâ leint de Russie, al è chel di contânus alc di chê Europe lontane. Viodìn, ce che al saltarà fûr...
Ben, disarès che o vin dit vonde.
Se la gnove stagjon di Contecurte us plâs, diseitnusal cuntun coment, o ancje dome cuntun clic su mi plâs, che o vin gust di tornâ a tirâ dongje i nestris contecurtârs e i nestris letôrs.
E simpri se la gnove stagjon us stice, judaitnus a sparniçâ il verp di Contecurte!
Chei di Contecurte